OWEN, Syr, JOHN (1600-1666), llywiawdr ym myddin y Brenhinwyr | Y Bywgraffiadur Cymreig\nOWEN, Syr, JOHN (1600-1666), llywiawdr ym myddin y Brenhinwyr\nDyddiad geni: 1600\nPriod: Janet Owen (née Vaughan)\nPlentyn: Anne Vaughan (née Owen)\nPlentyn: Katherine Anwyl (née Owen)\nPlentyn: William Owen\nRhiant: Ellin Eure (née Maurice)\nGalwedigaeth: llywiawdr ym myddin y Brenhinwyr\nMab hynaf John Owen, Bodsilin, ysgrifennydd Walsingham, ac Elin (arglwyddes Eure wedi hynny), wyres Syr William Maurice. Ganwyd yn y Clenennau, gerllaw Dolbenmaen, Sir Gaernarfon, cartref ei fam. Priododd Jonet, merch Griffith Vaughan, Corsygedol, Sir Feirionnydd. Cafodd beth profiad fel milwr cyn etifeddu Clenennau ar farw ei fam yn 1626 (gweler N.L.W. Brogyntyn 3/46). Yr oedd yn siryf Sir Gaernarfon yn 1630/1 a Sir Feirionnydd y flwyddyn ddilynol. Pan dorrodd y Rhyfel Cartrefol allan, dodwyd ef ar y comisiwn rhyfel (10 Awst 1642) - parodd Siarl I iddo godi tair catrawd, ar gost arian y sir, o dair sir Gwynedd a darparu iddynt wisgoedd ac offer rhyfel. Oherwydd rhwystrau a achosid iddo gan deuluoedd lleol - Glyniaid Glynllifon, teulu Madryn, etc. - ni allodd gael ei ddynion yn barod i'r gad hyd yr haf dilynol. Mewn ymladdfeydd yng nghyffiniau Rhydychen y buont i gychwyn (Mai 1643), ac wedyn yng ngwarchae Bryste; yno, ac yntau'n bennaeth y chweched gatrawd o dan y tywysog Rupert, fe'i clwyfwyd yn ei wyneb (18 Gorffennaf), ond ymladdodd eto gerllaw Newbury (20 Hydref). Y flwyddyn ddilynol galwyd arno i ddychwelyd a bod yn siryf Sir Gaernarfon am yr ail dro; bu yn y swydd hyd nes peidiodd awdurdod y brenin yn Sir Gaernarfon. Ar ôl ymgyrch lwyddiannus Syr Thomas Myddelton yng Nghymru, gwysiwyd Owen i Rydychen; yno gwnaeth y brenin ef yn llywiawdr yr hyn a ddaeth yn 'ffrontiere garrison' Conwy (10 Rhagfyr 1644), a'i wneuthur yn farchog wythnos yn ddiweddarach. Ar 17 Chwefror 1645, gwnaethpwyd ef yn ' sergeant major general of foot,' a'r arglwydd Byron (llywiawdr Caer) yn bennaeth uniongyrchol arno. Ei dasg gyntaf ydoedd gwrthwynebu'r bygythion i siroedd Dinbych a'r Fflint a oedd wedi datblygu yn ystod y gaeaf (N.L.W. Rhual MSS., llythyr 95), eithr oblegid i gyrch yn Lancashire fynd â'r goresgynwyr i ffwrdd ym mis Mai cafodd gyfle i roi sylw i gyflwr amddiffynfeydd ardal Eryri. Yr oedd bwyd ac adnoddau eraill yn brin a'r boneddigion yn yr ardaloedd hynny yn hwyrfrydig i gydweithio, a hynny, i raddau, am fod arnynt ofn llywodraeth filwrol o'r tu allan - ofn a fynegid gan yr archesgob John Williams; yr oedd ef wedi gwario ei arian mewn modd hael i ddod â chynlluniau lleol i rym, a threfnu i Gonwy, ei fangre ef ei hun, fod yn fath o bencadlys offer rhyfel, a bu'n protestio (Ionawr 1645) oblegid bod gwr o'r tu allan, o rannau gwylltion Eifionydd, yn dyfod i gymryd ei le. Ceisiodd Byron gymodi rhyngddynt; ym mis Mai, fodd bynnag, gydag awdurdod a roddwyd iddo gan Rupert, aeth Owen i mewn i gastell Conwy trwy rym arfau, cymerodd feddiant o gynnwys y castell, a dywedodd bethau mor gas am yr archesgob nes i'r brenin orfod dwrdio Owen. Oherwydd fod y Pengryniaid yn pwyso yno gorfu i Owen fynd i Sir Feirionnydd ym mis Awst; ym mis Medi, fodd bynnag, yn union ar ôl i fyddin y brenin gael ei gorchfygu ym mrwydr Rowton Heath, gwysiwyd Owen gan y brenin i ddyfod ato i Ddinbych er mwyn cael cadarnhau ei gomisiwn, a oedd yn cynnwys gofalu am y castell. Wedi i Byron geisio fwy nag unwaith, ar ôl i Gaer gwympo (1 Chwefror 1646), eu cael i ymgymodi, anfonodd yr archesgob lythyr caredig at Owen (24 Ebrill); serch hynny, o dan orchymyn Byron y bu i Owen weithredu yn y fath fodd ag i achosi y rhwyg terfynol - sef trwy beri gafael ('impounding') ar bob adnoddau rhyfel, gan gynnwys gwartheg, etc., o Wydir, ac felly adael nith fwyaf hoff yr archesgob a'i gwr Syr Owen Wynne at drugaredd y Pengryniaid. A'i amynedd bron ar ben, cynorthwyodd Williams Thomas Mytton i ddyfod i Gonwy ym mis Awst, eithr parhaodd Owen i ddal y castell hyd 9 Tachwedd, pryd y gwnaethpwyd telerau anrhydeddus a'i gwnaeth yn bosibl iddo ymneilltuo i Glenennau ar ôl iddo gymryd y ' Covenant ' a'r ' Negative Oath ' (26 Ebrill 1647).\nBythefnos cyn hyn yr oedd Rupert wedi ysgrifennu o Ffrainc yn gwahodd Owen i ddod â brigâd o Gymry drosodd i wasnaethu yn y wlad honno, eithr bu raid iddo, o'i anfodd, wrthod y gwahoddiad oherwydd prinder moddion cludo. Adnewyddwyd ei gomisiwn yn yr ail Ryfel Cartrefol (31 Mawrth 1648). Llwyddodd i gael Sir Feirionnydd i godi o blaid y brenin ac arfaethai ymuno â Rowland Laugharne yn Sir Benfro, eithr dewisodd yn hytrach warchae tref Caernarfon ar adeg pan oedd hi'n rhy hwyr i wneuthur hynny. Gorfu iddo gilio'n ôl trwy Fangor o flaen lluoedd cryfach, gyda siryf y Senedd, William Lloyd, a glwyfasid, yn garcharor yn ei ddwylo; gwasgwyd arno ef a'i wyr ar lan y môr yn y Dalar Hir, Llandegai (5 Mehefin), lle y gwasgarwyd ei filwyr gan Mytton a'i gymryd yntau ei hunan yn garcharor gan capten Edward Taylor (gweler dan Kenrick), a gafodd ei wobrwyo'n dda gan y Senedd; bu'r siryf farw oherwydd treialon y siwrnai. Taflwyd Owen i garchar yng nghastell Dinbych, aethpwyd ag ef i Lundain i sefyll ei brawf am deyrnfradwriaeth yn erbyn y Senedd, am beidio â chadw at delerau ei ymostyngiad, ac am achosi marwolaeth y siryf. Symudwyd ef i Windsor (26 Mehefin), ac yna daethpwyd ag ef yn ôl i Lundain i'w brofi wedi i Dyr Arglwyddi atal gorchymyn i'w alltudio ef a Laugharne (14 Tachwedd) ac i Senedd y 'Rump' benderfynu, ddau ddiwrnod wedi dienyddio 'r brenin (1 Chwefror 1649), ei brofi ef a phrif gynllwynwyr eraill yr ail Ryfel Cartrefol o flaen yr un llys. Wedi iddo ei amddiffyn ei hun mewn modd cadarn, heb gymorth pleidydd (9 Chwefror - 6 Mawrth), condemniwyd ef i farwolaeth; drannoeth, fodd bynnag, gwnaeth betisiwn i gael ei ollwng yn rhydd - y mae amryw gopïau mewn drafft ohoni ar gael - a llwyddodd; credai ef ei hunan mai Cromwell neu James Challenor a gyfryngodd ar ei ran; credai Clarendon mai Ireton oedd y cyfryngwr; tra y dywed adroddiadau eraill mai rhyw lysgenhadon tramor a ddylanwadodd, a bod ar y Llywodraeth ofn y byddai helynt yng Nghymru os na chaniateid y cais. Erbyn Gorffennaf yr oedd yn rhydd ac yn abl i ddiddanu'r dyddiadurwr John Evelyn yn Llundain gyda thelynor Cymreig, ac yr oedd yn ôl yn ei gartref ym mis Medi. Gwnaethpwyd ymdrech i gael arian o'i stad a oedd eisoes wedi ei dirwyo (27 Mai 1647) i'r swm o £771, arian yr oeddid (10 Chwefror 1646) yn edrych arno fel cronfa i ad-dalu ohoni fenthyciadau a wnaethpwyd yn ystod ymgyrch Myddelton eithr lluddiwyd yr ymdrech gan Mytton ac y mae'n ymddangos i Myddelton, yntau, ymddwyn gyda pheth hynawsedd ym mater y 'sequestration.' Ymddiddorodd Owen yr adeg hon yn ei gwn a'i hebogau yn Clenennau. Ni allai fynd i ffwrdd o'i gartref heb ganiatâd arbennig ('pass') ac fe'i rhoddwyd o dan ofalaeth arbennig ('preventive restraint') deirgwaith; yn Ninbych (er iddo gael caniatâd arbennig lawer tro i fynd oddi yno) yn Awst - Medi 1651; yng Nghaer ym mis Gorffennaf 1655 (pryd yr oedd llawer o gynllwynion ar droed) hyd nes y llwyddodd apeliadau drosto at Cromwell a rhai o'i wyr (a John Jones y 'regicide' yn eu plith) i'w gael yn rhydd ar 17 Awst; a thrachefn yn Biwmares am dair wythnos yn 1658. Ar wahân i apêl a wnaeth at Cromwell yn erbyn yr hyn a ofynnwyd ganddo o dreth y degfed ('decimation tax') yn 1655, ni chymerodd unrhyw ran (hyd y gwyddys) mewn materion gwleidyddol hyd nes, pan galonogwyd ef wrth dderbyn llythyr oddi wrth ddug York a oedd yn alltud (7 Gorffennaf 1659), yr ymunodd yng ngwrthryfel Booth; canlyniad hyn ydoedd gorchymyn newydd i gymryd ei eiddo oddi arno ('sequestration'), eithr ni roddwyd y gorchymyn mewn grym oherwydd i'w frawd gyfryngu drosto. Pan ddychwelodd y brenin (Siarl II) apeliodd am gael gwneuthur iawn iddo ac am gael dial am yr hyn a ddioddefodd ar gam (31 Gorffennaf 1660), a rhoddwyd iddo'r swydd o is-lyngesydd ('vice-admiral') Gogledd Cymru; yn rhinwedd ei swydd fel dirprwy-raglaw bu'n cydweithio â William Griffith, Cefnamwlch i chwilio am bleidwyr yr hen Lywodraeth a thalu'n ôl i'r rheini a fu'n brysur bedwar-mis-ar-ddeg yn gynt ym mater cymryd ei eiddo oddi arno ('sequestration'). Bu farw yn Clenennau yn 1666. Y mae'r arysgrif ar ei feddrod yn eglwys Penmorfa bron wedi treulio erbyn hyn; gwelir copi ohoni yn Trans. Shrops. Antiq. Soc., II, iv, 54, a cheir copïau cyfoes ohoni wedi eu cadw mewn drafft yn Lladin, Cymraeg, a Saesneg. Eithr gan ddau fardd yr ysgrifennwyd ei feddargraff orau - a hynny pan ddaeth yn siryf am y tro cyntaf: ' Gwr purffydd … a gwr a nerthai'r Goron,' ac ' Mae rhinwedd ar eich cledd clau ' (N.L.W. Brogyntyn MS. 3/437 (397)); wedi'r cyfan, milwr ydoedd yn anad dim arall, yn fwy hyddysg mewn milwriaeth (yr unig bwnc y bu wiw ganddo ychwanegu at lyfrgell y teulu arno) nag mewn gwleidyddiaeth resymegol neu ddiwinyddiaeth neu'r math o athrylith ddiplomyddol y mae'n rhaid wrthi mewn materion cyhoeddus; mewn materion gwleidyddol a chyhoeddus, fel y dywedodd yr archesgob John Williams, ' Valour will not do the business.'\nEtifeddodd WILLIAM OWEN (1607 - 1670), brawd Syr John Owen, stad Porkington (Brogyntyn yn awr), Swydd Amwythig. Cafodd yntau gomisiwn cyrnol gan y brenin (15 Mehefin 1643), bu'n cynorthwyo fel siryf Meirionnydd, 1645-6, i drefnu adnoddau o'r sir honno, ac efe oedd llywiawdr Harlech o 16 Mai 1644 hyd y trosglwyddwyd hi i blaid y Senedd, eithr ar amodau anrhydeddus, ar 13 Mawrth 1647 pan nad ydoedd ond Raglan yn unig yn aros yn nwylo plaid y brenin. Yn 1648 aeth i Sgotland gyda Langdale i ymuno yng ngoresgyniad Hamilton, carcharwyd ef yng nghastell Nottingham pan fethodd y goresgyniad, ac ar ôl iddo wneuthur trefniant (a gostiodd £400) ynglyn â'i stadau ('compounding') - fe ryddhawyd y stadau yn 1651 - cafodd ganiatâd i fynd dros y môr. Yr oedd yn ôl yn Porkington erbyn diwedd 1655; llwyddodd yr adeg honno yn ei apêl i ddod yn rhydd o dalu treth y degfed ('the decimation tax'). Wedi'r Adferiad bu'n deisebu dro ar ôl tro am gael ei godi yn ei swydd fel iawndal am ei golledion (Calendar of State Papers, Domestic Series, 1660-1, 90, 249, 442; 1661-2, 169, 180; Hist. MSS. Comm., 2nd R., 87), eithr ni chafodd ddim ond swydd cyrnol ym milisia sir Ddinbych (21 Mawrth 1661). Yr oedd yn noddwr i'r bardd Huw Morys, a bleidiai'r brenin. Priododd Mary, gweddw'r esgob John Hanmer, eithr gan na fu etifedd o'r briodas, ad-unwyd ei stad, ar ei farw ef, â stad Clenennau, a gawsai WILLIAM OWEN (1624 - 1677), pan fu ei dad ef, Syr John Owen, farw. Buasai'r William hwn gyda'i dad yng ngwarchae Bryste; priododd Katherine Anwyl, Parc, Llanfrothen, sir Feirionnydd; a bu'n byw yn ystod yr ' Interregnum ' yn Llanddyn, stad Anwyliaid Parc. Ychwanegwyd at ddylanwad tiriogaethol y teulu yng Nghymru pan briododd ei fab ef, Syr ROBERT OWEN (1658 - 1698), â Margaret, cyd-aeres Owen Wynn, Glyn, Sir Feirionnydd. Cafodd ei addysg yng Ngholeg Oriel, Rhydychen (ymaelodi ar 20 Ebrill 1674) ac yn yr Inner Temple (1677); cafodd ei wneuthur yn farchog yn 1678 (16 Gorffennaf). Yr oedd yn wleidyddwr pybyr, ac yn frwdfrydig o blaid y Goron ac ailsefydlu Eglwys Loegr; ar 1 Rhagfyr 1687 fe'i dewiswyd yn siryf Meirionnydd yn lle'r gwr a enwyd yn wreiddiol, John Jones, mab y ' regicide.' Bu'n cynrychioli sir Feirionnydd yn Senedd 1681 a Sir Gaernarfon yn Seneddau 1689-97. Cynigiodd godi milwyr dros Iago II yn erbyn William o Orange, fis Tachwedd 1688; ond yn y diwedd cymododd â'r Chwyldro. Er mai yn Sir Amwythig yr oedd yn byw gan amlaf, fe'i cysylltodd ei hun yn bur glos â Chymru; llanwai amryw swyddi lleol. Dilynodd ei hen-ewythr fel noddwr Huw Morys, a ganodd farwnad iddo yn 1698. Er gwaethaf cyfres o briodasau â theuluoedd Seisnig, ac i'r stadau fynd o'r diwedd yn eiddo Ormsby-Gore, a oedd o dras Seisnig a Gwyddelig, ni thorrwyd mo'r hen gysylltiad â Chymru, oblegid ceir y teulu weithiau'n cynrychioli etholaethau yn Sir Amwythig ac weithiau etholaethau Cymreig yn y Senedd hyd nes aeth i'r bendefigaeth yn 1876 o dan yr enw tiriogaethol Cymreig ' Harlech.'\nOxford Dictionary of National Biography, a'r ffynonellau sydd yno\nN.L.W. Llawysgrifau Brogyntyn yn Llyfrgell Genedlaethol Cymru, Aberystwyth, Llawysgrif Mostyn yn Llyfrgell Genedlaethol Cymru, Aberystwyth 237 (18, 20, 72, 83, 136-7), Llawysgrifau Sweeney Hall yn Llyfrgell Genedlaethol Cymru A7, B36, 45, 51-2, 185-6, 202, a Calendar of Wynn (of Gwydir) Papers, 1515–1690, in the National Library of Wales and elsewhere\nCylchgrawn Llyfrgell Genedlaethol Cymru, v, 165-74, 243-4, 256-7; vi, 7-9\nReports of the Historical Manuscripts Commission, 2nd R., 86-8\nMemorials of the English Affairs (1709, 1853), ii, 329, 331, 365, 437, 518, 529-30, 534, 546, 548\nThomas Carte, A Collection of Original Letters and Papers concerning the Affairs of England, from the year 1641 to 1660 (Llundain 1739), 1739, i, 247\nArchaeologia Cambrensis, I, ii, 13-5; IV, vi, 201-10, 307-24\nP. B. Williams, Tourist's Guide through the County of Caernarvon containing a short sketch of its history, antiquities, & (Caernarfon 1821), app., xiii-xx\nEvelyn, Diary of John Evelyn (Llundain 1906) (gol. Wheatley), 1906, ii, 5\nTrafodion Anrhydeddus Gymdeithas y Cymmrodorion, 1948-9, 61\nErthygl Wicipedia: John Owen, Clenennau\nDodd, A. H., (1953). OWEN, Syr, JOHN (1600-1666), llywiawdr ym myddin y Brenhinwyr. Y Bywgraffiadur Cymreig. Adferwyd 17 Mai 2022, o https://bywgraffiadur.cymru/article/c-OWEN-JOH-1600


Cwblhau gwaith i greu amddiffynfa rhag y môr ym Mhorth Tywyn\n406 diwrnod yn ôl\nMae gwaith wedi'i gwblhau ar brosiect gwerth chwarter miliwn o bunnoedd i greu amddiffynfa rhag y môr ym Mhorth Tywyn.\nMae Tîm Amddiffyn rhag Llifogydd a Diogelu'r Arfordir Cyngor Sir Caerfyrddin wedi bod yn cadw llygad ar y cerflun pridd yn Nhywyn Bach yn y blynyddoedd diwethaf, lle mae'r arfordir wedi'i erydu a lle mae'r traeth wedi symud.\nYn unol â'r polisi cenedlaethol ynghylch diogelu'r arfordir, defnyddiodd yr Awdurdod arian o'i raglen gwaith cyfalaf i gynllunio ac adeiladu'r amddiffynfa arfordirol.\nMae wal gynnal gerrig wedi cael ei hadeiladu i ddiogelu'r cerflun pridd mewn ymgais i sefydlogi'r rhan honno o'r arfordir. Cafodd y gwaith ei ddechrau ym mis Ebrill a'i gwblhau ddechrau mis Medi.\nBydd y Tîm Amddiffyn rhag Llifogydd a Diogelu'r Arfordir, mewn partneriaeth â Pharcmyn Llwybr Arfordirol y Mileniwm, yn parhau i gadw golwg ar yr arfordir yn y rhan hon o'r ardal.\nDywedodd Ainsley Williams, Pennaeth Gwasanaethau Amgylcheddol a Gwastraff: “Hwn yw cam olaf rhaglen gwaith cyfalaf pum mlynedd sydd wedi cynnwys creu, gwella ac atgyweirio amddiffynfeydd arfordirol ledled y Sir.\n“Bu newidiadau dramatig i'r arfordir i'r dwyrain o harbwr Porth Tywyn yn ystod y blynyddoedd diwethaf, gan gynnwys mwy o erydiad i'r blaendraeth. Dangosodd arfarniad o'r arfordir gan ein hymgynghorydd peirianneg arfordirol mai'r pentir ger y cerflun pridd oedd y brif nodwedd rheoli ffisegol a gallai difrodi neu golli'r pentir hwn arwain at golli neu ddifrodi'r arfordir ehangach yn sylweddol yn yr ardal honno.\n“Yn dilyn hyn, penderfynwyd defnyddio'r arian cyfalaf i ddiogelu'r pentir ac i sefydlogi a diogelu'r arfordir ehangach yn yr ardal honno.”


Aber Instruments | LLYW.CYMRU\nCafodd Aber Instruments ei sefydlu yn 1988 pan wnaeth pedwar ymchwilydd o Brifysgol Aberystwyth a Chanolfan y Dechnoleg Amgen ddyfeisio a phatentu dull unigryw ar gyfer monitro biomas gan ddefnyddio rhwystriant amledd radio.\nMae Aber Instruments bellach yn dylunio, cynhyrchu a chyflenwi miloedd o systemau uwch i'w defnyddio yn y diwydiannau biodechnoleg, bragu, ynni bioadnewyddadwy a biodanwydd. Mae llawer o'r systemau hyn yn cael eu hallforio i dros 115 o wledydd gwahanol, ac mae cwsmeriaid Aber Instruments yn cynnwys rhai o'r cwmnïau fferyllol a'r bragdai mwyaf yn y byd.\nMae Aber yn gwmni sydd o dan berchnogaeth ei weithwyr. Mae’r cwmni yn ehangu ac ar hyn o bryd mae'n cyflogi 43 unigolyn medrus iawn mewn swyddi peirianyddol, gwyddonol a gweinyddol, sy'n arwain at swyddi cynaliadwy o ansawdd uchel yn cael eu cyflwyno i'r ardal leol. Maen nhw’n parhau i weithio gydag ysgolion a cholegau lleol a'r Brifysgol, ac yn 2017 gwnaethon nhw sefydlu eu grŵp elusennol eu hunain. Mae'r grŵp hwn wedi cefnogi RNLI Aberystwyth, Ambiwlans Awyr Cymru, Blood Bikes, RAY Ceredigion a nifer o ysgolion.\nMae eu technoleg wedi galluogi llawer o'u cwsmeriaid i gyflawni ymchwil a datblygiadau arloesol. Ar ôl deng mlynedd o fasnachu, yn 1998 enillodd y cwmni Wobr y Frenhines am Allforio.\nAr hyn o bryd maen nhw’n ehangu eu cyfleusterau gweithgynhyrchu, a byddan nhw wedi cyflwyno ystafell lân a fydd yn eu caniatáu i gynhyrchu amrediadau newydd o gynhyrchion ar gyfer eu cwsmeriaid. Yn ogystal, maen nhw wedi cyflwyno labordy arbennig ar gyfer meithrin celloedd, i'w helpu i gyflawni rhagor o ymchwil a datblygiadau – maen nhw wedi derbyn cymorth ar gyfer hyn gan SMARTCymru. Bydd y datblygiadau hyn yn galluogi.\nCysylltu â Aber Instruments ar Facebook\nCysylltu â Aber Instruments ar Twitter


Data newydd yn dangos hyd a lled y cyffuriau a'r alcohol a ganfyddir yng ngharchardai Cymru - Newyddion - Prifysgol Caerdydd\nMae Canolfan Llywodraethiant Cymru ym Mhrifysgol Caerdydd wedi cyflwyno cyfres newydd o ganfyddiadau ar gyffuriau, alcohol a digartrefedd gerbron y Pwyllgor Materion Cymreig yn Nhŷ'r Cyffredin.\nFe gynhaliodd y Pwyllgor sesiwn rhoi tystiolaeth yn y Cynulliad Cenedlaethol yng Nghaerdydd, fel rhan o'i ymchwiliad i ddarpariaeth carchardai yng Nghymru. Cafodd Dr Robert Jones o Ganolfan Llywodraethiant Cymru ei gwestiynu gan Aelodau Seneddol am y data newydd, ac am ei ffeil ffeithiau flaenorol ar Garcharu yng Nghymru.\nMae'r dystiolaeth newydd, y gellir ei darllen yn llawn yma, yn datgelu'r heriau parhaol yn y system garchardai o ran dod o hyd i gyffuriau ac alcohol, yn ogystal â'r cysylltiad cyson rhwng digartrefedd a charcharu.\nRoedd y canlynol ymhlith y canfyddiadau allweddol a gyflwynwyd i'r Pwyllgor:\nCanfuwyd 227 o eitemau alcohol yng ngharchardai Cymru yn 2017.\nRoedd y nifer uchaf o ganfyddiadau alcohol yng Nghymru yn 2017 yn CEM y Parc.\nCanfuwyd mwy o eitemau o alcohol yn CEM y Parc yn 2017 (191) nac yn holl garchardai eraill G4S yng Nghymru a Lloegr gyda'i gilydd (CEM Altcourse, CEM Birmingham, CEM Oakwood, CEM Rye Hill).\nBu cynnydd o 475% yn nifer y cyffuriau a ganfuwyd yng ngharchardai Cymru rhwng 2013 a 2018. Mae hyn o'i gymharu â chynnydd o 200% yn ngharchardai Lloegr.\nYn CEM Abertawe y daethpwyd o hyd i’r nifer uchaf gyffuriau yng Nghymru fesul 100 o garcharorion yn y flwyddyn a ddaeth i ben ym mis Mawrth 2018.\nRoedd chwarter yr holl garcharorion Cymru yn ddigartref wrth fynd i'r carchar yn 2017.\nMae Canolfan Llywodraethiant Cymru'n parhau i ymgymryd â'i brosiect Cyfiawnder ac Awdurdodaeth, gan ymchwilio i bob agwedd ar y system cyfiawnder troseddol yng Nghymru.\nMeddai Dr Robert Jones: "Mae'r dystiolaeth newydd hon yn adeiladu ar yr ymchwil blaenorol a gynhaliwyd gennym yn y ffeil ffeithiau Carcharu yng Nghymru.\n"Bu canfyddiadau cyffuriau ac alcohol yn y system garchardai'n fater o ddiddordeb i'r cyhoedd a'r cyfryngau dros yr wythnosau diwethaf, ac mae'r data diweddaraf ar gyfer Cymru'n awgrymu bod cyfres o amgylchiadau heriol, sy'n peri pryder, wedi dod i'r amlwg o fewn y system garchardai.\n"Bydd asiantaethau a sefydliadau o fewn y system cyfiawnder troseddol nawr yn ystyried sut i fynd i'r afael â'r heriau hyn. Yn ôl pob tebyg, o ystyried ei hymrwymiad i ostwng digartrefedd a mynd i'r afael â cham-drin sylweddau, bydd gan Lywodraeth Cymru diddordeb mawr yn y data hwn a'r system garchardai yng Nghymru, sydd ymhlith cyfrifoldebau Llywodraeth y DU."


Adran: Hamdden, Celf\nTaith trwy Geredigion sy'n ein cyflwyno i rai o'i golygfeydd a'i thrigolion hynotaf. Cyfrol weledol drawiadol ac eang ei hapêl sy'n llunio portread difyr mewn llun, gair a ffeithiau ffraeth o rai o drigolion, lleoliadau, traddodiadau a chreaduriaid Ceredigion.\n"Haden" i ni bobol Ceredigion yw tipyn o gymeriad. Ond yr hadau hefyd y'w digwyddiadau a'r hanes sy'n rhan o'n diwylliant ni.\nMae "Hadau Ceredigion" yn dilyn Owain Llyr ar grwydr, wrth iddo ddod i nabod y sir a rhai o'i golygfeydd a'i thrigolion hynotaf.\nBu Ceredigion yn ysbrydoliaeth i Owain trwy gydol ei yrfa fel awdur a chyfarwyddwr ffilm ac eth ati yn 2008 i ddechrau llunio'r portread trawiadol hwn, gan gyfuno ffotograffau â thestun i greu cyfrol hardd am ddiwylliant gwledig sy'n wynebu heriau lu yn y Gymru gyfoes.\nO geirw coch yng Nghapel Dewi i lun godidog o Ynys Lochtyn o'r Hirallt, o Sadwrn Barlys Aberteifi i aber afon Dyfi yn Ynyslas, mae'r lluniau'n adlewyrchu ei ysfa i grwydro'r sir gyda'i gamera wrth ei ochr. Mae'r llyfr hefyd yn cynnwys portreadau o gymeriadau mor amrywiol â Bryan 'Yr Organ' Jones ac Elin Jones AC, a Bardd Cenedlaethol Cymru Gillian Clarke a'r arloeswr ffotograffiaeth Ron Davies. Dyma ddathliad bendigedig o Geredigion ddoe a heddiw.\nMwy gan Owain Llyr


Amseroedd aros ar gyfer gwasanaethau iechyd meddwl ar y lefel waethaf ers 2016 – Golwg360\nAmseroedd aros ar gyfer gwasanaethau iechyd meddwl ar y lefel waethaf ers 2016\nYm mis Medi, 62.3% o gleifion dderbyniodd asesiadau iechyd meddwl o fewn 28 diwrnod i'r dyddiad y cafon nhw eu hatgyfeirio am asesiad\nMae’r amseroedd aros ar gyfer gwasanaethau iechyd meddwl yng Nghymru yn hirach nag y maen nhw wedi bod ers 2016.\nDangosa ystadegau newydd ar gyfer mis Medi 2021 mai 62.3% o asesiadau iechyd meddwl gafodd eu cwblhau o fewn 28 diwrnod i’r dyddiad y cafodd y claf ei atgyfeirio am asesiad.\nRoedd hynny’n ostyngiad o’r 65.9% yn ystod mis Awst, gan olygu bod yr amser aros, ar gyfartaledd, yn hirach nag y bu ers mis Ionawr 2016.\nFe wnaeth dros 730 claf orfod aros rhwng 28 a 56 diwrnod am asesiad yn ôl ystadegau mis Medi, gyda bron i 600 yn aros mwy na 56 diwrnod.\nYn ardal Bwrdd Iechyd Caerdydd a’r Fro, dim ond 26.5% o’r cleifion gafodd eu hasesu o fewn 28 diwrnod.\nRoedd yr amseroedd aros dipyn gwaeth yng Nghaerdydd a’r Fro o gymharu â byrddau eraill, gyda’r aros hiraf, fel arall, ym Mwrdd Iechyd Betsi Cadwaladr. Yno cafodd 56.3% o bobol eu hasesu o fewn 28 diwrnod.\nMae’r canrannau ar gyfer faint o bobol gafodd eu hasesu o fewn 28 diwrnod dipyn uwch ym Mwrdd Iechyd Bae Abertawe (95.4%), Powys (86.9%), ac Aneurin Bevan (84.9%).\nYn ôl James Evans AoS, llefarydd y Ceidwadwyr Cymreig dros Iechyd Meddwl, mae’r amseroedd aros yn “annerbyniol”.\n“Mae gweinidogion Llafur yn hoffi dweud bod iechyd meddwl yn brif flaenoriaeth iddyn nhw, ond mae’r ystadegau hyn yn dweud stori wahanol iawn gydag amseroedd aros ar eu lefelau isaf ers 2016,” meddai James Evans.\n“Mae miloedd o bobol dros y wlad yn dioddef gyda phroblemau iechyd meddwl, ond pan maen nhw’n gofyn am yr help sydd ei angen arnyn nhw, ac y maen nhw’n ei haeddu, maen nhw’n wynebu amseroedd aros hir – ac mae hynny’n annerbyniol, yn syml.\n“Mae’r Ceidwadwyr Cymreig wedi gofyn ers tro am weithredu i fynd i’r afael ag argyfwng iechyd meddwl Cymru drwy osod targedau ar gyfer amseroedd aros a sefydlu canolfannau argyfwng 24/7, ond does neb wedi gwrando ar ein galwadau.\n“Dw i wedi dweud hyn o’r blaen, ac fe wna i barhau i ddweud hyn nes bod fy wyneb yn las – rydyn ni angen gweld gweithredu nawr cyn bod y broblem ofnadwy hon yn mynd dim gwaeth.”\nDywedodd llefarydd ar ran Llywodraeth Cymru: “Er bod gwasanaethau iechyd meddwl yn wasanaethau hanfodol ac wedi parhau i fod ar gael yn ystod y pandemig, mae amseroedd aros wedi cael eu heffeithio.\n“Bydd adennill perfformiad amseroedd aros yn cymryd amser ac eleni rydym wedi darparu £42 miliwn ychwanegol eleni i wella cymorth iechyd meddwl.\n“Fodd bynnag, bydd angen dull amlasiantaethol o ddiwallu’r anghenion iechyd meddwl ac mae ein Cynllun Cyflawni Law yn Llaw at Iechyd Meddwl newydd yn nodi camau gweithredu i wneud hyn.”\nGalw ar Lywodraeth Cymru i wella mynediad at wasanaethau iechyd meddwl\nRoedd y nifer o atgyfeiriadau i wasanaethau iechyd meddwl wedi gostwng 72% yn ystod misoedd cyntaf y pandemig Covid-19


Hafan>Amdanon Ni>Y Comisiwn a gweinyddiaeth y Cynulliad >Ieithoedd Swyddogol\nNod y Cynulliad yw bod yn sefydliad gwirioneddol ddwyieithog lle y gall Aelodau'r Cynulliad, y cyhoedd a'r staff ddewis gweithio neu gyfathrebu'n naturiol drwy ddefnyddio'r nail iaith swyddogol neu'r llall neu'r ddwy iaith.\nMae’r Gymraeg a’r Saesneg yn ieithoedd swyddogol yn y Cynulliad ac mae Comisiwn y Cynulliad yn rhoi arweiniad cryf ac uchelgeisiol wrth ddarparu gwasanaethau dwyieithog. Mae’r Cynllun Ieithoedd Swyddogol yn nodi’r hyn y mae’r Cynulliad yn ei ddarparu’n ddwyieithog a’r hyn y mae’n bwriadu ei wneud yn y maes hwnnw.\nCafodd Cynllun Ieithoedd Swyddogol y Cynulliad ar gyfer y Pumed Cynulliad ei fabwysiadu'n ffurfiol gan y Cynulliad ar 12 Gorffennaf 2017.\nY Cynllun Ieithoedd Swyddogol ar gyfer y Pumed Cynulliad (pdf: 2.0 MB)\nYn ogystal â nodi'r safonau gwasanaethau yr ydym eisoes yn eu darparu, mae'r Cynllun yn amlinellu pum thema y byddwn yn canolbwyntio arnynt dros gyfnod y Pumed Cynulliad, sef:\ntrafodion y Cynulliad;\ndatblygu ethos dwyieithog y sefydliad.\nY Cynllun Ieithoedd Swyddogol blaenorol\nCafodd y Cynllun Ieithoedd Swyddogol ar gyfer y Pedwerydd Cynulliad ei fabwysiadu’n ffurfiol gan y Cynulliad ym mis Gorffennaf 2013 ac mae’n seiliedig ar Ddeddf Cynulliad Cenedlaethol Cymru (Ieithoedd Swyddogol) 2012.\nY Cynllun Ieithoedd Swyddogol (pdf: 1.45MB)\nCaiff adroddiad ei lunio bob blwyddyn sy’n nodi’r ffordd y mae’r Cynulliad yn cydymffurfio â thargedau’r Cynllun Ieithoedd Swyddogol. Mae hefyd yn adrodd ar unrhyw enghreifftiau o dorri’r Cynllun. Caiff yr adroddiad ei gyflwyno gerbron y Cynulliad ac mae'n destun dadl yn y Cyfarfod Llawn.\nY Cynllun Ieithoedd Swyddogol - adroddiad cydymffurfio blynyddol 2014 (pdf: 3.02MB)\nY Cynllun Ieithoedd Swyddogol - adroddiad cydymffurfio blynyddol 2015 (pdf: 5.67MB)\nY Cynllun Ieithoedd Swyddogol - adroddiad cydymffurfio blynyddol 2016 (pdf: 2.0 MB)\nY Strategaeth Sgiliau Dwyieithog\nYm mis Ebrill 2015, cyhoeddodd Comisiwn y Cynulliad ei Strategaeth Sgiliau Dwyieithog gyntaf. Mae’r strategaeth yn amlinellu’r hyn y bydd y Comisiwn yn ei wneud i ddarparu cefnogaeth seneddol o’r radd flaenaf yn y ddwy iaith swyddogol. Mae’n nodi pedwar maes gweithredu: codi ymwybyddiaeth; lefel y sgiliau cyfredol; sgiliau iaith ar gyfer darparu gwasanaethau dwyieithog; a dysgu Cymraeg neu wella sgiliau Cymraeg.\nCaiff y strategaeth ei hadolygu'n flynyddol.\nY Strategaeth Sgiliau Dwyieithog 2015 (pdf: 985KB)


Amdanom - Kerfoots of Porthmadog: an independent department store in north Wales\nMae Kerfoots yn siop sydd wedi ennill sawl gwobr dros y blynyddoedd, ac wedi'i dylunio i sicrhau bod siopa yma yn brofiad hamddenol ac i'w fwynhau.\nGyda'r siop yma ers 1874 rydym yn hen law arni erbyn hyn. Cychwynodd fel siop gwerthu nwyddau haearn i'r gymuned leol, oedd yn ffynu oherwydd y diwydiant llongau a llechi. Rhoddodd y Rhyfel Byd Cyntaf diwedd ar allforio llechi, a cafodd hynny effaith drychinebus ar ardal Port. Cwympodd yr economi leol a trodd y siop yn eliffant gwyn oedd llawer rhy fawr i'r dref. Parhaodd y busnes diolch i ferch y perchenog, oedd yn gyfrifol am dri llawr gyda ond bachgen pedair ar ddeg i'w helpu.\nMae sawl perchenog wedi bod ers hynny, ond mae'n parhau i fod yn fusnes teulu annibynol. Mae'r siop wedi gweld sawl newid ers y dyddiau cynnar, ac erbyn hyn yn siop deir-llawr gyda siop goffi ers yr 1980au.\nUn agwedd sydd heb newid yw'r grisiau troell unigryw sydd yng nghanol y siop. Mae'n esiampl wych o waith llaw Fictorianaidd, a chred iddo fod yr unig un o'i fath yn y DU. Mae wedi'i wneud o goed ac yn dal ei hun i fyny.\nYm 1999, i ddathlu ein penblwydd yn 125 oed, fe gomisiynwyd artistiaid lleol i greu ein Dôm Milleniwm ein hunain. Mae wedi ei wneud o wydr lliw yn dangos sut oedd Porthmadog yn edrych ym 1974, mae'r golau lliw yn cyrraedd y lloriau isaf.\nYma yn Kerfoots rydym yn falch o'r gwasanaeth rydym yn cynnig i gwsmeriaid a maent yn dychwelyd dro ar ôl tro o bod cwr o'r wlad, yn enwedig adeg y Nadolig. Rydym yn rhoi'r un gwasanaeth i'n siopwyr arlein a byddwn wrth ein bodd yn eich croesawu i'r siop yn bersonol. Yn y cyfamser gobeithio i chi ddod o hyd i beth oeddech yn chwilio, os na cysylltwch â ni.\nLleolir Kerfoots yn nhref arfordirol Porthmadog, sydd yn hen sir Eifionydd yng Ngwynedd ac ar ffin de-ddwyreiniol Penrhyn Llŷn.\nDatblygwyd y dref yn y 19eg ganrif gyda'r holl allforio llechi o gwmpas y byd. Ers dirywiad y diwydiant llechi mae wedi dod yn ganolfan siopa bwysig i'r ardal ac yn leoliad poblogaidd i dwristiaid. Mae'n gyfleus ar gyfer Parc Cenedlaethol Eryri, ac mae'n derfynfa y i Reilffordd Ffestiniog a Rheilffordd Ucheldir Cymru yn ogystal â Rheilffordd Arfordir y Cambrian â'i golygfeydd ysblennydd ar gyfer teithiwyr.\nMae Rheilffordd Ucheldir Cymru yn rhedeg am 25 milltir, o Borthmadog yn y De i galon Eryri, drwy bentrefi prydferth fel Beddgelert a Rhyd Ddu (gyda mynediad at Wyddfa ei hun ar y ffordd), hyd at dref hanesyddol Caernarfon i'r Gogledd.\nRydym hefyd dri milltir i ffwrdd o bentref Eidalaidd Portmeirion, sydd yn fyd enwog am ei phensaerniaeth ac am fod yn leoliad i'r rhaglen deledu The Prisoner o'r 60au.\nCeir Porthmadog ei enw gan William Maddocks, tirfeddiannwr a AS o Swydd Lincoln, â adeiladodd y Cob. Mae'r Cob yn forglawdd anferth a oedd wedi'i adfer tir o'r môr wreiddiol ar gyfer darparu gwell mynediad i Gaergybi o Lundain.


Gweledigaeth - Y Sefydliad Darganfod Meddyginiaethau - Prifysgol Caerdydd\nMae ein gweledigaeth yn uchelgeisiol, a’r nod yw ein gwneud ni'n bwynt ffocws ar gyfer darganfod meddyginiaethau ac arloesi ym Mhrifysgol Caerdydd a'r gymuned academaidd ehangach yn y DU. Mae'r fenter yn ategu ac yn ehangu'r gwaith hirsefydlog ar ddarganfod cyffuriau yng Nghaerdydd, yn enwedig ym meysydd niwrowyddoniaeth, canser a heintiau.\nRydym yn adeiladu ar y sylfaen ymchwil fferyllol sy'n bodoli yn y DU, gan sefydlu cymuned o tua 100 o wyddonwyr sy'n arwain y byd a sêr newydd o bedwar ban byd. Drwy feithrin cysylltiadau cryf gyda diwydiant, mae'r tîm hwn o ymchwilwyr yn trosi ymchwil sylfaenol ac yn darganfod cyffuriau newydd i'w defnyddio mewn triniaethau clinigol.\nRydym yn denu ac yn meithrin talent ymchwil ryngwladol, o'r lefel uchaf i'r myfyrwyr ôl-raddedig mwyaf addawol, gyda ffocws penodol ar wyddonwyr gyrfa gynnar talentog drwy ein menter cymrodoriaeth barhaus.\nDrwy ein gwaith ymchwil, ein nod yw datblygu'r genhedlaeth nesaf o wyddonwyr fferyllol drwy ddenu ymchwilwyr newydd i'r maes a darparu hyfforddiant rhyngddisgyblaethol a'r adnoddau diweddaraf.


Sut i ddechrau cyflwyniad | Adnoddau Hunangymorth\nSut i ddechrau cyflwyniad\nMaria Jose Raldan | 04/11/2021 19:00 | Wedi'i ddiweddaru i 05/11/2021 14:26 | Datblygiad personol, Addysg\nMae cychwyn testun gyda chyflwyniad da yn hanfodol i ddenu sylw'r darllenydd. Er mwyn iddo beidio â cholli sylw yn gyflym, rhaid i chi wneud cynnwys y testun yn glir cyn gynted â phosibl. Ond nid yw'n ddigon i fynd i mewn i eiriau allweddol y gallwch chi ddyfalu beth yw pwrpas y darlleniad. Dylai'r cyflwyniad fod yn ddeniadol, yn drawiadol, hyd yn oed yn ddeniadol.\nCyn dechrau delweddu'r testun, dim ond y teitl sydd gan y darllenydd. Dylai'r frawddeg gyntaf honno sydd wedi dal eich llygad ac sydd wedi creu disgwyliad ichi gael eich cynnwys â chyflwyniad da, fel arall fe allech chi golli diddordeb yn gyflym. Er mwyn osgoi hyn a chael eich darllenwyr i gael eu denu at eich testunau, rhaid i chi creu cyflwyniad gyda bachyn i ddenu sylw parhaus a chyson.\nOs ydych chi eisiau dysgu sut i greu testunau sy'n denu sylw unrhyw ddarllenydd a'u bod yn penderfynu eu darllen yn llawn, yna rydyn ni'n gadael rhai triciau a strategaethau i chi i'w gyflawni.\n1 Cyd-destunoli'r testun\n2 Dechreuwch y cyflwyniad gyda bachyn da\n3 Dangoswch hyder yn eich geiriau\n4 Yn ateb cwestiynau y gallai'r darllenydd eu gofyn\n5 Defnyddiwch y dechneg pyramid gwrthdro\n6 Cadwch ef yn fyr ond yn drawiadol iawn\n7 Mae'n cynnwys cwestiynau rhethregol\n8 Ysgrifennwch yn ddiffuant\nMae cenhadaeth sylfaenol i gyflwyno testun, sef cael y darllenydd i fod â diddordeb mewn darllen yr hyn sy'n dilyn. I'w wneud, Rhaid i chi greu cyflwyniad sy'n rhoi'r person sy'n ei ddarllen mewn sefyllfa, yr hyn a elwir yn rhoi cyd-destunoli. Hynny yw, gosodwch destunau penodol sy'n gysylltiedig â'i gilydd. Er mwyn i chi baratoi sylfaen dda i'r darllenydd, fel y gall ddeall yn gywir yr hyn y mae'n mynd i'w ddarllen nesaf.\nDechreuwch y cyflwyniad gyda bachyn da\nYsgrifennwch am hanesyn sy'n gysylltiedig â'r testun, ffaith berthnasol, chwilfrydedd sy'n denu sylw'r sawl sy'n mynd i'w ddarllen. Dyma'r ffordd orau i greu diddordeb o'r geiriau cyntaf. Dewch o hyd i ffordd i gael y darllenydd i feddwl tybed pam wnaethoch chi ddechrau yno, eisiau gwybod mwy ac ni allant roi'r gorau i ddarllen.\nDangoswch hyder yn eich geiriau\nPan fyddwch chi'n ysgrifennu, nid oes gennych unrhyw offer heblaw eich ffordd o fynegi'ch hun, eich gwybodaeth a'ch hyder yn yr hyn rydych chi'n ei ysgrifennu. Yn wahanol i gyfathrebu llafar, lle gallwch ddefnyddio iaith ddi-eiriau i gyfleu teimladau mewn gwrandawyr, Pan fyddwch chi'n ysgrifennu, dim ond eich geiriau sydd gennych chi.\nYsgrifennwch gyda'r argyhoeddiad o wybod am beth rydych chi'n siarad, darganfod, ymchwilio a darllen llawer, oherwydd yn y ffordd honno byddwch chi'n gallu dysgu cyfathrebu'n hyderus. Mae'n hanfodol trosglwyddo'r hyder hwnnw yn y darllenwyr, oherwydd dim ond wedyn y gallant barchu'ch testunau. Os ydych chi am greu darlleniad boddhaol, mae'n rhaid i chi gael eich darllenwyr i ddod i gasgliadau diddorol o'ch testunau.\nYn ateb cwestiynau y gallai'r darllenydd eu gofyn\nYn yr achos hwn, ni fydd y dechneg o adael y penderfyniad am y tro olaf yn gweithio, oni bai eich bod am ysgrifennu nofel. O ran testun cymharol fyr, gorau po gyntaf y byddwch yn egluro'r pwnc, yr hawsaf fydd denu eich cynulleidfa darged. Hyd yn oed, gallwch chi ragweld eich cwestiynau posib a thaflu atebion yn y cyflwyniad. Yn ddiweddarach bydd gennych amser i ehangu'r wybodaeth honno, ond byddwch eisoes wedi cynhyrchu'r diddordeb yr ydych yn edrych amdano mewn darllenwyr.\nDefnyddiwch y dechneg pyramid gwrthdro\nMeddyliwch am byramid wedi'i droi wyneb i waered. Ymhob haen o'r pyramid rhaid i chi roi rhan o'r wybodaeth rydych chi'n mynd i fanylu arni yn eich testun. Y cyflwyniad yw'r rhan bwysicaf, yr un a fydd yn gwneud i'ch darllenwyr fod eisiau darllen y testun cyfan. Felly, Yn y cyflwyniad mae'n rhaid i chi fynegi prif syniad y wybodaeth.\nDefnyddiwch is-deitlau i ddatblygu'r wybodaeth, gan gynnwys allweddeiriau sy'n cyfeirio at y cyflwyniad a theitl y testun yn strategol. Felly, nid yw'r darllenydd yn colli'r edau, nid yw'n datgysylltu wrth iddo fynd yn ei flaen yn y darllen oherwydd bod popeth yn gysylltiedig. Mae ei ymennydd yn ymuno â'r geiriau trwy'r cysylltiadau rydych chi eich hun yn eu gosod yn y testun.\nCadwch ef yn fyr ond yn drawiadol iawn\nNid oes rhaid i gyflwyniad da o reidrwydd fod yn hir iawn. Os ydych chi'n gor-ymestyn eich hun, mae risg i chi ailadrodd eich hun a gwrth-ddweud eich hun. Dewiswch y geiriau cywir, chwilio am eiriau allweddol, dewis telerau pŵer i ddenu sylw gyda nhw. Creu brawddegau byr a chymryd gofal da o farciau atalnodi.\nPeidiwch â gwisgo'ch hun allan ar y cyflwyniad, mae'n ymwneud â chael sylw, creu diddordeb, a chael pobl i ddewis eich testun. Gall y cyflwyniad wneud gwahaniaeth. Os yw'n fyr ond yn ddeniadol, yn drawiadol, byddwch chi'n ennill darllenydd sydd â diddordeb mewn gwybod sut mae'ch testun yn parhau. I'r gwrthwyneb, gall cyflwyniad hir iawn fod yn ddiflas. Gallwch hyd yn oed wneud y camgymeriad o gael gormod o wybodaeth a gadael ychydig i'w ddatblygu yng ngweddill y testun.\nMae'n cynnwys cwestiynau rhethregol\nDylai cyflwyniad deniadol gynnwys rhywbeth sy'n dal sylw'r darllenydd, ymadrodd, dyfynbris, a hyd yn oed gwestiwn rhethregol. Pan gyflwynwch yr offeryn hwn mewn sgwrs neu mewn testun, nid ydych yn disgwyl i'r person arall ymateb i chi. Yr hyn yr ydych yn edrych amdano yw creu ateb pendant trwy'ch cwestiwn eich hun.\nOherwydd yn reddfol, ymateb cyntaf unrhyw un sy'n darllen cwestiwn yw lansio ateb, hyd yn oed os yw'n gwestiwn rhethregol. Yn y modd hwn, rydych chi'n cael y person i ddatblygu diddordeb mewn darganfod yr ateb wedi datblygu neu ddatrys yr amheuaeth rydych chi wedi'i chreu.\nYsgrifennwch yn ddiffuant\nOni bai eich bod yn ysgrifennu nofel neu stori fer greadigol, mae'n bwysig iawn bod eich testunau'n cael eu hysgrifennu â didwylledd llwyr. Dyma'r ffordd orau o gael darllenwyr i ymddiried ynoch chi, teimlo empathi gyda chi Osgoi defnyddio tôn condescending, hyd yn oed plentynnaidd. Oherwydd nad oes unrhyw beth sy'n cynhyrchu mwy o ddrwgdybiaeth na rhai geiriau hynod bellgyrhaeddol, ar yr olwg gyntaf yn syfrdanol.\nYn y pen draw, cychwyn cyflwyniad yw rhan bwysicaf unrhyw destun. Felly mae'n rhaid i chi neilltuo digon o amser i'w gwneud hi'n ddeniadol, yn drawiadol, yn amhosibl ei wrthod i'r gynulleidfa darged. Byddwch yn glir iawn am yr hyn rydych chi am ei ysgrifennu, hysbyswch eich hun yn dda iawn, ceisiwch ysbrydoliaeth a chreu gwybodaeth glir iawn yn eich ymennydd. Fel hyn, byddwch chi'n gallu ei addasu i chi, i'ch ffordd chi o fynegi'ch hun a gyda hyn, byddwch chi'n ennill ymddiriedaeth a sylw llawer o bobl a fydd eisiau darganfod llawer mwy trwy'ch ysgrifennu.\nLlwybr llawn i'r erthygl: Adnoddau hunangymorth » Datblygiad personol » Sut i ddechrau cyflwyniad\nSut i weithio ar hunan-barch\nSut i godi pwnc sgwrsio


Gwenu dan Fysiau: Welsh not British\nTynnais y llun uchod cyn gêm Cymru v Slofacia yng Nghaerdydd. Yn y cefndir fe welwch banner WelshNotBritish.com sef un o wefannau Cymuned. Mae'r mudiad yn defnyddio achlysuron fel gemau rhyngwladol i hyrwyddo eu hymgyrchoedd. Dyma gyfrif Flickr Cymuned sydd â llawer o luniau trawiadol arno!\nYn rhyfedd ddigon, dyma Eric yn postio stori er ei flog o dan y pennawd Welsh not British yr wythnos hon, yn adrodd ei hanes a'i deimladau o'r modd mae'r BBC yn trin 'ni i gyd' (hynny yw pawb ym Mhrydain) fel Saeson, ac yn esbonio sut mae hyn yn arwain at deimlad o gasineb gan Gymry (ac Albanwyr, a Gwyddelod a.....) tuag at dimau cenedlaethol Lloegr. Efallai byddai'n syniad i'r 'Gymraes' hon ei ddarllen.\n(llongyfarchiadau Eric am dy enwi'n Flog y Mis ar gyfer mis Tachwedd gan gylchgrawn When Saturday Comes)\ncymuned, cymru, wales, pêl-droed, football, british, britain, england, english, bbc\npostiwyd gan Rhys Wynne, 11:40 am


Sgwrsio Ipuã. Sgwrsio am ddim gyda dieithryn ar hap yn syth o Ipuã.\nCroeso i Chatroulette IpuãCyswllt i berson aleatory unrhyw le yn y byd. Gyda Chatroulette Ipuã gallwch ddewis rhwng yr opsiynau canlynol:- Sgwrs am ddim gyda phob math o bobl o Ipuã. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Ipuã:


Galwadau i’r Samariaid am broblemau ariannol yn dyblu yn 2011 | Samaritans\nYou are hereHome > News > Galwadau i’r Samariaid am broblemau ariannol yn dyblu yn 2011\nGalwadau i’r Samariaid am broblemau ariannol yn dyblu yn 2011\nMae galwadau i linell gymorth y Samariaid am bryderon ariannol yng Nghymru wedi dyblu yn y tair blynedd ers dechrau’r argyfwng ariannol. Roedd un o bob pump o bobl a gysylltodd â’r Samariaid yng Nghymru yn 2011 yn siarad am bryderon ynglŷn â swydd, problemau gyda thai, dyled a phwysau ariannol eraill, gan ddyblu o un o bob deg galwad yn 2008.\nMae’r problemau hyn wedi’u hadlewyrchu yn arolwg blynyddol y Samariaid o bryderon y genedl, a gyhoeddwyd ym mis Rhagfyr 2011. Mae’r arolwg yn dangos bod 62 y cant o bobl yng Nghymru’n ofni na fydd ganddyn nhw ddigon o arian i fyw’n gyfforddus yn y flwyddyn i ddod. Mae mwy na thraean y bobl (39%) yn poeni am golli eu swydd neu gael anhawster i ddod o hyd i waith.\nMae’r arolwg, gan YouGov, yn dangos mai’r tri phrif beth oedd yn poeni pobl yng Nghymru yn ystod 2011 oedd:\nArian/balans banc/dyled – 56%\nProblemau gyda theulu a chyfeillion – 36%\nProblemau ag iechyd corfforol – 28%\nDyma’r canfyddiadau allweddol eraill:\nPobl yng Nghymru sy’n poeni mwyaf am arian/balans banc/dyled (56% o’i chymharu â 50% yn y Deyrnas Unedig).\nMae mwy na hanner y bobl (51%) yn bryderus iawn neu’n weddol bryderus y byddan nhw’n dioddef yn uniongyrchol o doriadau i wariant ar wasanaethau cyhoeddus yn 2012.\nMae’r Samariaid yn poeni o hyd am effaith y dirwasgiad ar iechyd emosiynol pobl ac yn benodol am risg cynnydd mewn cyfraddau hunanladdiad. Mae ymchwil wedi dangos bod yna gyfradd hunanladdiad uwch mewn dirwasgiadau economaidd a bod problemau â dyled yn aml yn gysylltiedig â phroblemau iechyd meddwl a meddyliau am hunanladdiad.\nMae hunanladdiad yn un o achosion arwyddocaol marwolaethau cynamserol yng Nghymru, a phob blwyddyn mae llawer mwy o bobl yn marw trwy hunanladdiad yng Nghymru na thrwy ddamweiniau traffig.\nEr mwyn ymateb i’r pryderon hyn mae’r Samariaid yng Nghymru yn cynhyrchu cardiau gwybodaeth dwyieithog newydd i godi ymwybyddiaeth o’n gwasanaeth ac i dynnu sylw at y cymorth a gynigiwn i grwpiau agored i niwed. Bydd gwirfoddolwyr y Samariaid, Canolfannau Ateb i Bopeth a Chymdeithasau Tai ledled Cymru’n defnyddio’r cardiau hyn i atgoffa pobl am y cymorth mae’r Samariaid yn ei gynnig a thynnu sylw at fanylion cyswllt y Samariaid. Bydd y cardiau ar gael ym mis Ebrill 2012 ac os hoffech chi neu’ch sefydliad eu harchebu’n rhad ac am ddim cysylltwch â swyddfa Samariaid Cymru i gael mwy o wybodaeth.


Cadernid digidol mewn addysg - Hwb\nCadernid digidol mewn addysg\nMewn byd digidol lle mae technoleg yn rhan annatod o lawer o agweddau ar ein bywydau bellachl, mae’n hanfodol en bod yn cefnogi ein plant a phobl ifanc i ddatblygu’n unigolion sydd â sgiliau digidol cadarn. Mae cadernid digidol yn ymwneud â’r angen i ddatblygu gwybodaeth, sgiliau a strategaethau er mwyn i blant a phobl ifanc allu:\nrheoli eu profiad ar-lein yn ddiogel ac mewn modd cyfrifol\nnodi a lliniaru risgiau er mwyn cadw’n ddiogel ar-lein\ndeall pwysigrwydd defnyddio ffynhonellau dibynadwy a defnyddio sgiliau meddwl beirniadol i adnabod gwybodaeth ffug a chamarweiniol\ngofyn am help pan fo angen hynny arnynt\ndysgu o’u profiadau a gwella o brofiad pan fo pethau’n mynd o chwith\nmynd o nerth i nerth a manteisio ar y cyfleoedd y mae’r rhyngrwyd yn ei gynnig.\nMae meithrin cadernid digidol yn ein plant a’n pobl ifanc hefyd yn dibynnu ar gadernid ein teuluoedd a’n cymunedau. Mae’r cynllun Hwb yn anelu at ddarparu’r adnoddau, yr wybodaeth a’r canllawiau diweddaraf i ddysgwyr, teuluoedd, ymarferwyr addysg, gweithwyr proffesiynol a llywodraethwyr, er mwyn meithrin a gwella’u cadernid digidol.\nMae cadw plant a phobl ifanc yn ddiogel ar-lein yn hanfodol bwysig. Rydym yn benderfnol o hybu defnydd diogel a chadarnhaol o’r byd ar-lein i blant, pobl ifanc, teuluoedd, ymarferwyr addysg, gweithwyr proffesiynol a llywodraethwyr.\nMae’n parth Cadw’n ddiogel ar-lein wedi ei lunio i gefnogi diogelwch ar-lein mewn addysg ar draws Cymru. Mae’n darparu cyfres helaeth o adnoddau dwyieithog cyfredol, canllawiau Llywodraeth Cymru a dolenni at ffynonellau cymorth pellach ar ystod o faterion sy’n ymwneud â diogelwch ar-lein.\nYn ychwanegol, mae Cadw’n ddiogel ar-lein yn gartef i adnoddau dwyeithog sydd wedi eu creu neu eu datblygu ar y cyd â phartneriaid allweddol, megis yr SWGfL, NSPCC, Common Sense Media a’r Asianantaeth Troseddu Cenedlaethol.\nMae’r term seiberddiogelwch yn cael ei ddefnyddio i ddisgrifio sut y gallai unigolion a sefydliadau leihau’r risg o ymosodiadau seiber. Prif ddiben seiberddiogelwch yw sicrhau bod y dechnoleg sy’n cael ei defnyddio gennym (dyfeisiadau fel cyfrifiaduron, llechi a ffonau clyfar) a’r gwasanaethau yr ydym yn eu defnyddio ar-lein yn cael eu diogelu rhag cael eu dwyn neu’u difrodi. Rydym yn storio llawer iawn o wybodaeth bersonol a sefydliadol ar ddyfeisiadau a gwasanaethau, ac mae gwarchod yr wybodaeth hon rhag cael ei gweld gan rhywun heb awdurdod yn hanfodol. Bydd Cadw’n Ddiogel ar-lein yn:\ndarparu canllawiau a chefnogaeth i ysgolion er mwyn iddynt weithredu dulliau seiberddiogelwch cadarn, sy’n sicrhau cydymffurfedd â rheoliadau a safonau\ncodi ymwybyddiaeth o arferion gorau a hyfforddiant mewn seiberddiogelwch ar gyfer dysgwyr ac ymarferwyr addysg yng Nghymru.\nceisio meithrin talent, a hybu cyfleoedd i ddatblygu’r sgiliau anghenrheidiol ar gyfer gyrfa mewn seiberddiogelwch i ddysgwyr o Gymru.\nBob tro yr ydym yn mynd ar-lein, boed hynny i chwilio am wybodaeth, siopa, defnyddio’r cyfryngau cymdeithasol neu i anfon e-byst, rydym yn rhannu gwybodaeth amdanom ni ein hunain. Mae rhannu ein data yn ein helpu i gael mynediad at wybodaeth, defnyddio gwasanaethau a chadw cysylltiad â’n teuluoedd, ffrindiau a’n cymunedau. Er hynny, eich data chi yw’ch data chi ac mae’n eiddo i chi. Mae cyfraith diogelu data yn bodoli er mwyn sicrhau bod data pawb yn cael eu defnyddio yn y ffordd gywir ac yn gyfreithlon. Mae cael sgiliau digidol cadarn yn cynnwys deall:\npam mae fy nata yn bwysig?\npwy sy’n defnyddio fy nata personol a pham?\nsut alla i ddiogelu fy nata ar-lein?\nbeth yw fy hawliau o dan gyfraith y Deyrnas Unedig/Undeb Ewropeaidd mewn perthynas â data personol?


Trefn: Yn ôl perthnasedd Yn ôl dyddiad Yn nhrefn yr wyddor\nGorffennol Gwahanol: Rhannu Dyfodol\nGorfodwyd Chawan Ali i ffoi o Irac yn 2015, pan oedd hi ond yn 15 oed. Wedi blynyddoedd o frwydro a bygythiad ISIS, roedd ei theulu yn poeni am eu dyfodol.\nProsiectau 03 03 2021\nNewydd i ESOL\nRoedd y prosiect hwn yn mynd i’r afael â her allweddol a ddynodwyd yn gyson yn ymchwil y Sefydliad Dysgu a Gwaith i ddarpariaeth ESOL: sut i weithio gyda dysgwyr sy’n dechrau arni.\nGwella iaith, gwella bywydau\nCafodd y prosect ei gynllunio i gefnogi carcharorion gydag anghenion ESOL ac ymarferwyr sy’n gweithio yn y stad ddiogel. Fe’i datblygwyd mewn partneriaeth gyda Phrifysgol DeMontfort a’i ariannu gan Sefydliad Bell.\nNew to ESOL ar gyfer ffoaduriaid\nGan adeiladu ar New to ESOL, nod y prosiect hwn oedd helpu ymarferwyr ESOL i ddiwallu anghenion ffoaduriaid heb fawr o allu yn y Saesneg.\nGwirfoddolwyr, dysgwyr Saesneg a chlybiau sgwrsio\nCafodd y prosiect hwn ei gynllunio i ymchwilio a datblygu adnoddau newydd ar gyfer gwirfoddolwyr a sefydliadau sy’n cefnogi oedolion sy’n dysgu Saesneg. Comisiynwyd yr adnoddau gan MHCLG a’u datblygu mewn partneriaeth gyda Learning Unlimited.\nFe wnaeth ennill gwobr Ysbrydoli! tiwtoriaid fy annog i feddwl yn unon faint rwy’n mwynhau helpu fy myfyrwyr i fwynhau dysgu a chyflawni eu ‘gradd ddelfrydol’ neu symud i addysg uwch.\nMireinio eich canlyniadau\nYn ol maes thematig Cyflogaeth, cynnydd a nawdd cymdeithasol Ddysgu Gydol Oes Default Gwobrau Ysbrydoli! Prentisiaethau ac Addysg Alwedigaethol Sgiliau hanfodol a bywyd Wythnos Addysg Oedolion\nYn ol math Tudalen News Blog Policy Media Swyddi Gwag Ymchwil ac Adroddiadau Aelodau Tîm Prosiectau Dadansoddiad Marchnad Lafur\nYn ol pwnc Arolwg Cyfranogiad Oedolion mewn Dysgu Comisiwn ieuenctid Coronafeirws Cwricwlwm Dinasyddion Cyflogaeth anabledd Cyflogaeth ieuenctid Cymorth cyflogaeth Cyn-prentisiaeth Cynnydd Ddysgu Troseddwyr Dyfodol gwaith a sgiliau Dysgu ac ailhyfforddi Dysgu gydol oes Dysgu mewn cymunedau ESOL Ewropeaidd a rhyngwladol Gwobrau Ysbrydoli! Hyfforddiaethau Iechyd a Lles Isafswm cyflog Mynegai Cyfle Ieuenctid Nawdd Cymdeithasol a Chredyd Cynhwysol Oedolion ifanc sy’n ofalwyr Pobl anabl Pobl ifanc Prentisiaethau Saesneg, mathemateg a digidol Tai a chyflogaeth What works Wythnos Addysg Oedolion Ymadawyr gofal\nYn ol sir/rhanbarth Cymru Ewropeaidd a rhyngwladol Lloegr Lloegr, De Ddwyrain Lloegr, De orllewin Lloegr: Llundain\nYn ol awdur Alex Stevenson Becca Gooch Blogiwr gwadd Calvin Lees Charlotte Robey Connor Stevens Corin Egglestone David Hagendyk David Southgate Emily Jones Fay Sadro Fiona Aldridge Hannah Murphy Hazel Klenk Jackie Woodhouse Jerome Finnegan Jess Elmore Joe Dromey Joyce Black Kathryn Ray Naomi Clayton Nicola Aylward Oliver Crunden Paul Bivand Rebekah Wolkind Rosie Smith Stephen Evans Susan Easton Tony Wilson


Cynllun Grant Addysg Gychwynnol i Athrawon mewn ymateb i COVID-19: cefnogi Profiad Ysgol BA 20/21 er mwyn ennill SAC: canllawiau i ddarparwyr [HTML] | LLYW.CYMRU\nCynllun Grant Addysg Gychwynnol i Athrawon mewn ymateb i COVID-19: cefnogi Profiad Ysgol BA 20/21 er mwyn ennill SAC: canllawiau i ddarparwyr\nCynllun Grant Addysg Gychwynnol i Athrawon mewn ymateb i COVID-19: cefnogi Profiad Ysgol BA 20/21 er mwyn ennill SAC: canllawiau i ddarparwyr [HTML]\nCyfrifoldebau Partneriaethau AGA\nBydd Partneriaethau AGA yn sicrhau bod athrawon dan hyfforddiant yn bodloni'r meini prawf o ran gweithgarwch a gwariant sy’n cael eu cynnwys o dan y cynllun hwn.\nMae'r grant hwn ar gael i athrawon dan hyfforddiant ym mlwyddyn academaidd 2020/2021 sy'n dilyn Rhaglen AGA achrededig amser llawn sy’n arwain at SAC. Ni all myfyrwyr AGA wneud cais uniongyrchol eu hunain i Lywodraeth Cymru ar gyfer y grant hwn. Rhaid i Bartneriaethau AGA wirio, asesu a phenderfynu ar gymhwystra athrawon dan hyfforddiant ar gyfer y grant hwn.\nheb fod wedi cael yr amser y gellid bod wedi’i dreulio mewn ysgol bartner AGA i ddangos prawf eu bod wedi llwyddo i fodloni safonau SAC, o ganlyniad i amgylchiadau personol (gan gynnwys cyflyrau meddygol sy'n eu gwneud yn agored i COVID neu ddal COVID) neu o ganlyniad i gau ysgol (Cenedlaethol/Lleol/Penodol)\nRhaid i athrawon dan hyfforddiant fynd ar leoliadau mewn ysgolion partner AGA yng Nghymru rhwng 1 Medi 2021 a 31 Mawrth 2022. Rhaid iddynt fod ar leoliad yn ystod y tymor yn un o’r ysgolion partner AGA yng Nghymru; mae gwyliau hanner tymor yn dderbyniol gan fod gwaith yn cael ei gynnal gan staff yn yr ysgol i baratoi ar gyfer dychweliad y disgyblion ac (mae'r cydweithio hwnnw’n rhan allweddol o'r gwaith y dylid rhoi tystiolaeth ohono, er mwyn bodloni safonau SAC).\nO dan y grant hwn mae gan bob athro cymwys dan hyfforddiant yr hawl i gael £300 yr wythnos am o leiaf 2 wythnos a dim mwy nag 8 wythnos i gefnogi costau byw.\nMae isafswm o £600 ac uchafswm o £2,400 ar gael i bob athro cymwys dan hyfforddiant yn ôl amodau’r cynllun hwn. Bydd swm y grant i bob athro cymwys dan hyfforddiant yn cael ei addasu i ddiwallu anghenion lleoliad yr athrawon dan hyfforddiant unigol. Felly ni fydd angen i bob athro cymwys dan hyfforddiant gael yr 8 wythnos lawn o gymorth ac uchafswm y grant.\nO dan y grant hwn, mae gan bob ysgol bartner AGA yr hawl i gael £100 yr wythnos, ar gyfer pob athro dan hyfforddiant am 8 wythnos ar y mwyaf, i gefnogi lleoliadau athrawon dan hyfforddiant sy’n gysylltiedig â'r cynllun hwn.\nMae isafswm o £200 ac uchafswm o £800 fesul lleoliad cymwys ar gael i ysgolion partner AGA o dan y cynllun hwn. Rhaid i hyd y cyfnod ar gyfer y lleoliad gael ei addasu i ddiwallu anghenion yr athrawon unigol sydd dan hyfforddiant. Felly ni fydd pob ysgol bartner AGA yn cael yr 8 wythnos lawn o gymorth ac uchafswm y grant sydd ar gael.\nPryd y bydd taliadau'n cael eu gwneud i ddarparwyr AGA\nRhaid i Bartneriaethau AGA gyflwyno ffurflenni datgan unigol i Lywodraeth Cymru ar gyfer pob athro cymwys dan hyfforddiant cyn i athrawon dan hyfforddiant ddechrau eu lleoliad mewn ysgol bartner AGA, ac erbyn 30 Medi 2021 fan bellaf. Mae'r datganiad yn cynnwys gwybodaeth sydd ei angen ar Lywodraeth Cymru i weinyddu a gwerthuso’r cynllun, a rhaid i Bartneriaethau AGA rannu pob datganiad â Gweinidogion Cymru mewn modd diogel. Mae'r ffurflen ddatgan yn gofyn i fyfyrwyr gadarnhau eu bod wedi darllen a deall yr wybodaeth sydd ar y tudalennau gwe hyn. Os na fydd Gweinidogion Cymru yn cael y cadarnhad hwnnw, ni ellir gwneud taliadau grant.\nCaiff taliadau eu gwneud i bartneriaethau AGA mewn ôl-daliadau. Rhaid i bartneriaethau AGA lenwi a chyflwyno ffurflen hawlio chwarterol i Weinidogion Cymru er mwyn sicrhau bod y taliad priodol yn cael ei ryddhau. Bydd Partneriaethau AGA yn cael gwybod am y dyddiadau cyflwyno drwy’r Llythyr Cynnig Grant.\nMae darparwyr AGA yn gyfrifol am wneud y trefniadau angenrheidiol ar gyfer rheolaethau rheoli lleol ar draws y garfan o athrawon cymwys dan hyfforddiant ym mlwyddyn academaidd 2020/21, ac am sicrhau bod y cyllid yn cael ei wario at ddibenion gweithgarwch dyfarnu’r cyllid yn unig.\nOs bydd athrawon cymwys dan hyfforddiant wedi cwblhau, wedi methu â chyflawni SAC neu wedi tynnu'n ôl cyn diwedd y cyfyngiad amser (8 wythnos) ni ddylid gwneud unrhyw daliadau pellach iddynt, nac ychwaith i’r ysgolion partner AGA y maent ar leoliad ynddynt.\nBydd ffurflenni datgan a hawlio’n cael eu dosbarthu i Bartneriaethau AGA yn uniongyrchol. Os ydych yn Bartneriaeth AGA ac mae gennych gwestiynau sy'n gysylltiedig â'r broses dalu, cysylltwch â ITEducationAddysgGA@llyw.cymru\nBydd darparwyr AGA yn gweinyddu'r grant hwn yn wythnosol i athrawon cymwys dan hyfforddiant. Bydd y darparwyr AGA yn penderfynu ar yr union ddyddiadau y gwneir y taliadau.\nPryd y dylid gwneud taliadau i ysgolion partner AGA\nBydd darparwyr AGA yn gweinyddu'r grant hwn i ysgolion partner cymwys AGA mewn dau ôl-daliad chwarterol cyn 31 Mawrth 2022. Y partneriaethau AGA fydd yn cytuno ar y dyddiadau.\nDim ond i'r ysgolion partner AGA hynny sydd ag adnoddau digonol ac sydd wedi cefnogi athrawon dan hyfforddiant sy'n bodloni'r holl feini prawf o ran cymhwystra a gweithgarwch, gan sicrhau lleoliadau iddynt rhwng 1 Medi 2021 a 31 Mawrth 2022, y dylid gwneud taliadau.\nCyn gynted ag y bydd digon o dystiolaeth ar gael i ddyfarnu SAC, ni fydd athro/athrawes dan hyfforddiant yn parhau i fod yn gymwys i gael y grant hwn mwyach.\nOs bydd unrhyw athro/athrawes dan hyfforddiant yn methu â chwblhau cyfnod y lleoliad rhwng 1 Medi 2021 a 31 Mawrth 2022 neu os yw wedi tynnu yn ôl o raglen neu wedi gohirio rhaglen, ni ddylid gwneud taliad.\nNodi athrawon dan hyfforddiant\nPartneriaethau AGA sy’n gyfrifol am nodi athrawon dan hyfforddiant sy'n bodloni'r meini prawf cymhwystra.\nRhaid i uwch aelodau addas o Bartneriaethau AGA mewn prifysgolion ac ysgolion benderfynu a yw athrawon dan hyfforddiant yn gymwys, gan ddefnyddio eu barn broffesiynol.\nRhaid i bob athro/athrawes dan hyfforddiant y bernir eu bod yn gymwys fodloni'r holl feini prawf o ran cymhwystra a gweithgarwch.\nNid ystyrir bod yr athrawon dan hyfforddiant y bernir na allant ennill SAC (waeth beth am amser ychwanegol mewn ysgolion neu'r rhai nad ydynt wedi cwblhau eu gofynion academaidd) erbyn diwedd blwyddyn academaidd 2020/21 yn gymwys.\nRhaid i ddarparwyr AGA wneud y trefniadau angenrheidiol mewn perthynas â rheolaethau rheoli lleol ar gyfer asesu parhaus, er mwyn sicrhau bod yr athrawon dan hyfforddiant hynny'n dal i ddangos bod y gallu ganddynt i ennill SAC.\nDylid defnyddio cerrig milltir allweddol i sicrhau bod cynnydd yn cael ei wneud ac y gellir gwneud yr argymhelliad ar gyfer SAC cyn gynted â phosibl.\nLleoli athrawon dan hyfforddiant\nMae partneriaethau AGA yn gyfrifol am leoli athrawon dan hyfforddiant mewn ysgolion partner AGA addas. Er y gallai fod yn ddefnyddiol i athrawon dan hyfforddiant ac ysgolion Partner AGA sydd â pherthynas sefydledig barhau i weithio gyda'i gilydd, nid oes angen i'r lleoliadau hyn ddigwydd yn yr ysgolion Partner AGA blaenorol y mae'r athro/athrawes dan hyfforddiant wedi gweithio gyda nhw.\nDim ond mewn ysgolion partner AGA y gall gweithgarwch cymwys ddigwydd.\nRhaid bod gan yr ysgolion partner AGA a ddewisir ar gyfer lleoliadau adnoddau digonol i alluogi'r athro/athrawes dan hyfforddiant i ddangos tystiolaeth o fodloni safonau SAC ac i gefnogi'r cynllun hwn.\nOs nad yw'r ysgol gychwynnol bellach yn briodol i gefnogi lleoliad athrawon dan hyfforddiant oherwydd amgylchiadau y tu allan i reolaeth yr athro cymwys (er enghraifft, cau ysgol, dileu statws ysgol bartner AGA) bydd partneriaethau AGA yn gwneud pob ymdrech resymol i leoli athrawon dan hyfforddiant cymwys o dan y cynllun hwn mewn ysgol bartner AGA amgen.\nRhaid i leoliadau athrawon dan hyfforddiant ddigwydd yn ystod sesiwn tymor ysgol bartner AGA, gan eithrio gwyliau'r Nadolig a'r Pasg. Mae gwyliau hanner tymor yn dderbyniol, gan fod gwaith yn cael ei gynnal rhwng staff yn yr ysgol wrth baratoi ar gyfer dychweliad y disgyblion; ac mae'r cydweithio hwnnw hefyd yn rhan allweddol o ddangos tystiolaeth i fodloni safonau SAC.\nGweinyddu'r grant hwn\nPartneriaethau AGA sy'n gyfrifol am weinyddu'r grant hwn ar ran Llywodraeth Cymru. Rhaid i bob partneriaeth AGA:\nsicrhau bod pob athro/athrawes dan hyfforddiant yn deall telerau'r grant\nsicrhau bod pob ysgol bartner AGA yn deall telerau'r grant\nnodi Llofnodion Awdurdodedig a dychwelyd y ffurflen lofnodion briodol i Lywodraeth Cymru, mewn modd diogel, cyn i unrhyw leoliad ddechrau, ac erbyn 30 Medi 2021 fan bellaf\nunwaith y byddant wedi'u nodi, rhowch wybod i bob athro cymwys dan hyfforddiant sut mae cael hyd i ffurflen ddatgan ar gyfer myfyrwyr\ncasglu'r holl ffurflenni datgan wedi'u llofnodi, a’u dychwelyd i Lywodraeth Cymru, mewn modd diogel, cyn i unrhyw leoliad mewn ysgol bartner AGA ddechrau, erbyn 30 Medi 2021 fan bellaf\ncyflwyno ffurflenni hawlio chwarterol i Lywodraeth Cymru ym mis Rhagfyr a mis Mawrth fel y nodir yn y Llythyr Cynnig Grant\ngweinyddu'r taliadau grant i athrawon dan hyfforddiant yn wythnosol, hyd at y pwynt yn hyd y cyfnod y mae gan athro/athrawes hawl iddo\nrhoi'r trefniadau angenrheidiol ar waith ar gyfer rheolaethau rheoli lleol\ngweinyddu taliadau’r grant i ysgolion partner AGA mewn ôl-daliadau (Rhagfyr a Mawrth), hyd at y pwynt y mae gan yr ysgol bartner AGA hawl iddo yn seiliedig ar hyd cyfnod lleoliad athrawon dan hyfforddiant\nmynychu cyfarfodydd monitro rheolaidd rhwng partneriaethau AGA â Llywodraeth Cymru\nymdrin ag ymholiadau athrawon dan hyfforddiant ac ysgolion mewn perthynas â'r grant\nCyhoeddir cyfrifoldebau llawn partneriaethau AGA mewn Llythyrau Cynnig Grant unigol. Os bydd gan Bartneriaethau AGA gwestiwn ynghylch y broses o weinyddu'r grant, dylent gysylltu â ITEducationAddysgGA@llyw.cymru\nOs bydd athrawon dan hyfforddiant yn gohirio (atal dros dro) eu lleoliad, ni fyddant yn gymwys i dderbyn taliadau wythnosol pellach. Fodd bynnag, os bydd athrawon dan hyfforddiant yn ailddechrau eu lleoliad dim mwy na phythefnos yn ddiweddarach, dylid cael caniatâd Llywodraeth Cymru i ailddechrau talu’r grant; am gyfnod llawn o 8 wythnos ar y mwyaf. Dim ond amgylchiadau lliniarol, gan gynnwys (ond heb fod yn gyfyngedig iddynt) salwch, profedigaeth neu gau ysgol, fydd yn cael eu hystyried yn rheswm addas dros gael toriad yn y gweithgarwch cymwys.\nrheoli data – Llywodraeth Cymru yw'r rheolwr data ar gyfer yr wybodaeth bersonol y mae'n ei chael. Bydd unrhyw ddata personol a gasglwn yn cael ei reoli yn unol â'n hysbysiad preifatrwydd (PN00000594) a 'Hysbysiad preifatrwydd: Grantiau Llywodraeth Cymru'


Cyfoeth Naturiol Cymru / Troseddau Rheoliadau Trwyddedu Amgylcheddol\nTroseddau Rheoliadau Trwyddedu Amgylcheddol\nYr opsiynau sydd ar gael ar gyfer troseddau Rheoliadau Trwyddedu Amgylcheddol (EPR) a reoleiddir gennym\nAr gyfer troseddau perthnasol a ddigwyddodd cyn 1 Ionawr 2017, gall y Rheoliadau Trwyddedu Amgylcheddol (Cymru a Lloegr) 2010 fod yn gymwys.\nNid yw ymatebion gorfodi mewn perthynas â gweithgareddau perygl llifogydd ar gael ond am droseddau a ddigwyddodd ar ôl 6 Ebrill 2016.\nAchosi gweithgaredd rhyddhau dŵr neu weithgaredd dŵr daear neu ei ganiatáu yn fwriadol,\nDefnyddio cyfleuster rheoledig, gan gynnwys defnyddio gweithfa neu offer symudol, parhau â gwaith gwastraff, gwaith gwastraff mwyngloddio, gweithgarwch sy'n ymwneud â\nsylweddau ymbelydrol, gweithgarwch rhyddhau dŵr, gweithgarwch perygl llifogydd neu weithgarwch dŵr daear,\nheblaw o dan drwydded amgylcheddol ac i'r graddau a awdurdodir ganddi.\nMae'r drosedd hon yn cynnwys unrhyw waith gwastraff y parheir ag ef heb gydymffurfio â meini prawf esemptiad perthnasol (gan gynnwys peidio â bodloni Erthygl 4(1) o amcanion y Gyfarwyddeb Fframwaith Gwastraff neu beidio â chofrestru ac ati (gweler Rheoliad 5 ac Atodlenni 2 a 3 y Rheoliadau Trwyddedu Amgylcheddol)).\nAchosi'n fwriadol, neu ganiatáu yn fwriadol, y defnydd o gyfleuster rheoledig neu barhau â gwaith gwastraff, gwaith gwastraff mwyngloddio, gweithgarwch sy'n ymwneud â sylweddau ymbelydrol, gweithgarwch rhyddhau dŵr, gweithgarwch perygl llifogydd neu weithgarwch dŵr daear, heblaw o dan drwydded amgylcheddol ac i'r graddau a awdurdodir ganddi.\nMethiant i gydymffurfio ag amod trwydded amgylcheddol neu fynd yn groes iddo.\nMethiant i gydymffurfio â gofynion hysbysiad gorfodi neu hysbysiad gwahardd, hysbysiad atal, hysbysiad cau safle tirlenwi, hysbysiad cau cyfleuster gwastraff mwyngloddio, hysbysiad gwaith brys ar gyfer gweithgarwch perygl llifogydd neu hysbysiad adfer ar gyfer gweithgarwch perygl llifogydd.\nMethiant i gydymffurfio â hysbysiad o dan reoliad 61(1) sy'n gofyn am ddarparu gwybodaeth heb esgus rhesymol.\nGwneud datganiad y mae'r unigolyn yn gwybod ei fod yn anwir neu'n gamarweiniol o safbwynt manylyn perthnasol, neu wneud datganiad yn ddi-hid sy'n anwir neu'n gamarweiniol o safbwynt manylyn perthnasol, lle gwneir y datganiad (i) gan gymryd arno ei fod yn cydymffurfio â gofyniad i ddarparu gwybodaeth a osodir trwy neu o dan ddarpariaeth o'r Rheoliadau Trwyddedu Amgylcheddol, (ii) at y diben o gael caniatâd ar gyfer trwydded amgylcheddol ar gyfer unrhyw unigolyn, neu amrywio trwydded amgylcheddol, ei throsglwyddo yn ei chyfanrwydd neu'n rhannol, neu ei hildio yn ei chyfanrwydd neu'n rhannol, neu (iii) at y diben o gael, adnewyddu neu ddiwygio cofrestriad ar gyfer cyfleuster sydd wedi'i esemptio.\nCofnodi gwybodaeth anwir yn fwriadol mewn cofnod y mae'n ofynnol ei gadw o dan amod trwydded amgylcheddol.\nGyda'r bwriad o dwyllo – (i) ffugio, neu ddefnyddio dogfen a ddosbarthwyd neu yr awdurdodwyd ei dosbarthiad neu sy'n ofynnol at unrhyw ddiben o dan amod trwydded amgylcheddol, neu (ii) gwneud, neu feddu ar ddogfen yn bersonol sydd mor debyg i ddogfen o'r fath nes ei bod yn debygol o dwyllo.\nMae'n drosedd i sefydliad neu ymgymeriad wneud y canlynol:\n(a) methu â chydymffurfio â pharagraff 17(3) neu (4) o Atodlen 2 (cadw cofnodion ar gyfer gwaith gwastraff esempt); neu\n(b) cofnodi gwybodaeth anwir yn fwriadol mewn cofnod y mae'n ofynnol ei gadw o dan y paragraff hwnnw.\nAtebolrwydd troseddol cyfarwyddwyr, rheolwyr ac ysgrifenyddion mewn perthynas â throseddau y mae eu cwmni (corff corfforedig) yn euog ohonynt ac y profwyd eu bod wedi'u cyflawni gyda chaniatâd ac ymoddefiad y bobl dan sylw neu y gellir eu priodoli i'w hesgeulustod.\nAtebolrwydd aelodau o gorff corfforedig lle maent yn rheoli materion y busnes.


Gwefan JW.ORG yn Cael Ei Hybu Mewn Ymgyrch Fyd-Eang\nIAITH YR ERTHYGL Affricaneg Albaneg Almaeneg Amhareg Arabeg Armeneg Aserbaijani Aserbaijani (Syrilig) Basgeg Bislameg Byrmaneg Canareg Catalaneg Chosa Ciniarwandeg Cirgiseg Cirwndi Congo Coreeg Creoliaith Haiti Crio Croateg Cymraeg Daneg Eidaleg Estoneg Falenseg Ffante Ffinneg Ffrangeg Georgeg Groeg Gwneg Hebraeg Hiligainoneg Hwngareg Iloco Indoneseg Iseldireg Japaneg Lithwaneg Lwo Maieg Malagasi Malaialam Maleieg Mingreleg Ndebele (Simbabwe) Nepali Ngabere Norwyeg Oromo Papiamento (Arwba) Papiamento (Cwrasao) Perseg Portiwgaleg (Brasil) Portiwgaleg (Portiwgal) Pwnjabeg Pwyleg Rwmaneg Rwseg Saesneg Sapoteg (Isthmws) Sbaeneg Sepedi Serbeg (Cyrilig) Serbeg (Rufeinig) Setswana Sinhala Slofaceg Slofeneg Swahili Swedeg Swlw Tagalog Tahitïeg Tajici Tarascan Telwgw Tigrinia Tlapaneg Tojolabal Tongeg Totonac Tseltal Tsieceg Tsieineeg Mandarin (Syml) Tsieineeg Mandarin (Traddodiadol) Tsioleg Tsonga Tsotsil Twrceg Wcreineg Wmbwndw Wrdw Wsbeceg\nYmgyrch Fyd-Eang i Hybu JW.ORG\nYm mis Awst 2014, dosbarthwyd taflen arbennig gan Dystion Jehofa ym mhob gwlad i ennyn diddordeb yn jw.org. O ganlyniad, cododd y nifer o ymweliadau â’r wefan i bron 65 miliwn yn ystod y mis, sy’n gynnydd o fwy nag 20 y cant. Trwy’r wefan, gofynnodd bron i 10,000 o bobl ledled y byd am drefnu i astudio’r Beibl—67 y cant yn fwy na’r mis blaenorol! Roedd yr ymgyrch yn cynnig help i bobl ym mhob man.\nHelp ar gyfer pobl sy’n chwilio am atebion i’r cwestiynau mawr\nMewn lifft yng Nghanada, siaradodd Tyst â dynes o’r enw Madeline a dangosodd y daflen Ble Cawn Ni Atebion i’r Cwestiynau Mawr? iddi. Dywedodd Madeline y bu’n gweddïo’n daer ar ei balconi y noson gynt gan ofyn i Dduw am help i gael atebion i’w chwestiynau. Yn y gorffennol, roedd hi wedi cysylltu â sawl eglwys i ofyn am help i astudio’r Beibl, ond ni wnaeth yr un ddod yn ôl ati. Yn fuan iawn dechreuodd astudio’r Beibl gyda Thystion Jehofa.\nHelp ar gyfer pobl sy’n anghyfarwydd â’r Beibl\nYn Ynysoedd y Philipinau, siaradodd Rowena â dyn o dras Tsieineaidd y tu allan i dŷ bwyta. Rhoddodd daflen iddo gan esbonio fod Tystion Jehofa yn awyddus i helpu pobl i ddeall y Beibl.\nDywedodd y dyn nad oedd erioed wedi gweld y Beibl o’r blaen. O ganlyniad i’r sgwrs, fe aeth i un o gynulliadau Tystion Jehofa. Ar ddiwedd y dydd, dywedodd y byddai’n hoffi gwybod mwy am y Beibl, a’i fod yn bwriadu lawrlwytho copi oddi ar ein gwefan.\nHelp ar gyfer pobl fyddar\nMae Guillermo yn un o Dystion Jehofa yn Sbaen ac y mae’n fyddar. Un diwrnod, gwelodd Guillermo hen ffrind ysgol o’r enw Jorge, sydd hefyd yn fyddar. Dywedodd Jorge ei fod wedi colli ei fam yn ddiweddar a bod ganddo lawer o gwestiynau. Rhoddodd Guillermo daflen iddo gan egluro sut i ddefnyddio jw.org i gael atebion i lawer o’i gwestiynau yn iaith arwyddion. Hefyd rhoddodd wahoddiad i Jorge i ddod i’r cyfarfod yn Neuadd y Deyrnas. Fe aeth, ac ers hynny nid yw wedi colli’r un cyfarfod er ei fod yn byw ryw 60 cilomedr (37 milltir) i ffwrdd.\nHelp ar gyfer pobl mewn ardaloedd anghysbell\nYn Yr Ynys Las gwariodd dau gwpl priod swm sylweddol i deithio mewn cwch bach am 6 awr er mwyn cyrraedd pentref sydd â 280 o drigolion. Yno, fe wnaethon nhw bregethu, dosbarthu taflenni, a dangos un o’r fideos ar jw.org yn Esgimöeg yr Ynys Las. Dechreuon nhw astudio’r Beibl gydag un cwpl yn y pentref. Maen nhw’n parhau i astudio ddwywaith yr wythnos ar y ffôn.\nOnd nid y Gogledd Pell oedd yr unig le i’r Tystion wneud ymdrech arbennig. Trefnodd Tystion Jehofa yn Nicaragwa i fynd â’r taflenni at bobl sy’n siarad yr iaith Maiangneg yn jyngl y Caribî. Teithion nhw heb stopio mewn hen groc o fws am 20 awr ar hyd ffyrdd llawn tyllau. Yna fe gerddon nhw am 11 awr, a’r mwd at eu fferau mewn mannau, i gyrraedd y pentrefi. Yno, fe wnaethon nhw ddosbarthu taflenni a dangos fideos yn yr iaith Maiangneg, er mawr syndod a llawenydd i’r bobl leol.\nYm Mrasil, rhoddodd Estela daflen i ddyn mewn tref fach yng nghoedwig law yr Amason. Cymerodd y dyn y daflen a’i rhoi yn ei boced, heb ddangos fawr o ddiddordeb. Ar y ffordd adref, torrodd ei gwch i lawr, a’i adael ar yr afon heb allu mynd ymlaen. Tra ei fod yn aros am help, darllenodd y daflen. Edrychodd ar jw.org ar ei ffôn symudol. Darllenodd sawl erthygl a lawrlwythodd nifer o fideos. Ychydig o ddyddiau yn ddiweddarach, gwelodd y dyn ŵr Estela a gofynnodd iddo ddiolch iddi am y daflen. “Gwnaeth yr erthyglau a ddarllenais fy nistewi nes bod help yn cyrraedd,” meddai. “Mae fy mhlant wrth eu boddau gyda’r fideos. Bydda i’n edrych ar jw.org eto.”\nDod yn Ffrind i Jehofa: Animeiddiadau


Llyfrgell Owen Phrasebank - sbaen\nbetty a susan wedi marw dros sbaen?\nProject Armacia Sbaen\nAnfonwyd cenhadon Cristnogol o Gâl, Sbaen a'r Almaen.\nYn erbyn Deportivo La Coruno, sydd ar hyn o bryd yn ail yn y cynghrair yn Sbaen, fe fuasech chi'n disgwyl byddai 3 - 0 wedi'r cymal cynta yn gyffyrddus.\nGorffennodd Phillip Price un ergyd dros y safon yn y bencampwriaeth golff yn Valderama, Sbaen.\nCymerer Sbaen er enghraifft.\nYn y gêm arall yn Grwp C, curodd Norwy Sbaen 1 - 0.\nroedd debra wedi bod yn y clwb sawl gwaith gyda ffrindiau o sbaen, felly roedd hi'n nabod y gweinyddion oedd yn gweithio y tu ôl i'r bar ac yn yr ystafell fwyta.\nDoes yna 'run o'r pedwar tîm yn sicr o le yn yr wyth olaf yn Grwp C at ôl i Sbaen guro Slofenia 2 - 1 ac Iwgoslafia ennill 1 - 0 yn erbyn Norwy.\nBreniniaethau oedd y grymusaf yn eu plith - yn Ffrainc, Sbaen, Portiwgal, Denmarc a Lloegr.\nBedwar mis yn ôl 'roedd y llwybr igam-ogam o'r llidiart i'r buarth fel haearn Sbaen ond heddiw edrychai'n debycach i afon na dim arall a châi'r Mercedes moethus drafferth i deithio.\nMae'r ddau dîm arall o Loegr yn wynebu timau o Sbaen.\nDaeth Rhyfel Cartref Sbaen i ben gyda buddugoliaeth i Franco a'r Cenedlaetholwyr.\nFe gollon nhw 2 - 0 yn Sbaen neithiwr ond fe lwyddo nhw i ddal gafael diolch i'w buddugoliaeth 3 - 0 gartre a sicrhau gêm gyda Valencia ddechrau Mai.\nYn rownd gynta Pencampwriaeth Golff Agored Iwerddon yn Ballybunion, mae Sergio Garcia o Sbaen a Patrick Sjoland o Sweden yn gyfartal ar y blaen gyda sgôr o 64 - saith ergyd yn well nar safon.\nUn o'r eitemau newyddion a oedd o ddiddordeb mawr i Gymry oedd datblygiad Rhyfel Cartref Sbaen.\nydych chi'n gwybod pa fath o lywodraeth sy'n rheoli sbaen ar hyn o bryd?\nY nod yw efelychu llwyddiant Denmarc, Valencia yn Sbaen, Emilia-Romagna yn yr Eidal, Baden- Wuerttemberg, ein chwaer-ranbarth yn yr Almaen a rhai o daleithiau America fel Pennsylvania wrth greu yr hyn a elwir yn 'rhwydweithiau cydweithredu' rhwng cwmni%au bach a mawr a rhwng y sector breifat a'r sector gyhoeddus.


Wrexham LPG - Natural Gas Supplier in Wales\nLPG Wrexham, Wales - Gas Supplier\nGas 4 Wales was formed in order to satisfy the growing demand for a Welsh LP Gas supplier who could offer personalised service, reliability, integrity a high level of health & safety as standard and above all else offer truly year round low cost prices that genuinely reflect the market place in the Wrexham area.\nEach of our drivers has his own delivery area so that our customers in Wrexham see a familiar face each time they order and you can ask to speak to one of our professional, friendly Welsh and English speaking staff that can assist you with any query you have.\nGas4Wales Wrexham. LPG supplier to Wrexham, Wales. Switch to a cleaner and greener natural gas energy supply.\nWrexham, Wales - Free Phone: 0800 002 9253\nChirk Gwynedd Blaenau Ffestiniog Llangollen\nRhosllannerchrugog Caernarfon Llanberis Llanrwst\nDenbighshire Ruthin Leeswood Penyffordd\nSwitch to LPG from Gas4Wales and you'll get all this and more - delivered direct to your door. Gas4Wales operate in Wrexham.\nGas4Wales supplies LPG to customers in the Wrexham region.


Newyddion - Iaith: 'Angen mwy o ddarpariaeth'\nIaith: 'Angen mwy o ddarpariaeth'\nCafodd Menter Caerdydd £30,000 yn dilyn tranc Menter y Fro yn gynharach eleni\n£30,000 i brosiect iaith Gormod o fentrau iaith yng Nghymru?\nMenter iaith yn dod i ben\nMae Menter Caerdydd wedi cyhoeddi adroddiad am ddefnydd yr iaith Gymraeg ym Mro Morgannwg.\nPan ddaeth Menter y Fro i ben yn Ionawr eleni, fe gafodd Menter Gaerdydd £30,000 gan Lywodraeth Cymru i ddatblygu ac arwain cynllun yn ymwneud â'r iaith ym Mro Morgannwg trwy gyd-weithio gyda phartneriaid lleol a'r awdurdod lleol.\nUn o'r tasgau cyntaf oedd cynnal arolwg ar ffurf holiadur ynglŷn â'r defnydd o'r iaith yn yr ardal.\nDaeth 539 o ymatebion i law mewn cyfnod o dair wythnos yn ystod mis Gorffennaf.\nPwrpas yr arolwg oedd asesu'r defnydd presennol o'r iaith Gymraeg ac asesu'r angen am fwy o wasanaethau, gweithgareddau a digwyddiadau cyfrwng Cymraeg yn y Fro.\nDywed Menter Caerdydd fod y canlyniadau'n dangos gwendid yn y ddarpariaeth gymdeithasol cyfrwng Cymraeg, a bod galw am gynnydd.\nYmhlith y canfyddiadau mae:-\n41.1% o blant mewn addysg Gymraeg ddim yn defnyddio'r Gymraeg o gwbl y tu allan i oriau ysgol;\n82.1% o blant mewn addysg Gymraeg ddim yn mynychu unrhyw glybiau na gweithgareddau cyfrwng Cymraeg y tu allan i oriau ysgol;\n62.1% o blant mewn addysg Gymraeg yn mynychu clybiau neu weithgareddau Saesneg y tu allan i oriau ysgol;\n91.7% yn awyddus i weld mwy o weithgareddau cyfrwng Cymraeg i deuluoedd ym Mro Morgannwg;\n31.7% o'r ymatebwyr sydd wedi derbyn addysg cyfrwng Cymraeg ddim yn defnyddio'u Cymraeg o gwbl bellach.\nDywedodd prif weithredwr Menter Caerdydd Sian Lewis:\n"Mae'n holl bwysig fod plant, pobl ifanc ac oedolion yn cael cyfleoedd i ddefnyddio'r iaith Gymraeg ar lefel gymdeithasol yn eu cymuned er mwyn ffyniant yr iaith.\n"Ein bwriad nawr fydd cydweithio gyda sefydliadau lleol a Chyngor y Fro er mwyn sicrhau gwelliant yn y ddarpariaeth Cymraeg sydd ar gynnig."\n"Enillodd Menter Caerdydd dendor o £30,000 oddi wrthym eleni i sicrhau bod darpariaeth Gymraeg newydd ym Mro Morgannwg. Rydym yn croesawu'r ffaith bod y Menter wedi cynnal asesiad o anghenion Cymraeg trigolion yr ardal, gan fydd hyn yn eu galluogi i deilwra'r ddarpariaeth yn effeithiol.\n"Roedd meysydd fel argaeledd gweithgareddau iaith Gymraeg i blant a theuluoedd yn blaenllaw yn ein sgwrs genedlaethol ar yr iaith Gymraeg - Y Gynhadledd Fawr. Byddwn yn gwneud datganiad yn yr hydref ar ein hymateb i'r sgwrs genedlaethol hon."\n£30,000 i brosiect iaith 01 MAY 2013, HAFAN\nGormod o fentrau iaith yng Nghymru?\n25 APRIL 2013, HAFAN\n01 FEBRUARY 2013, HAFAN\nMae cyn arweinydd Plaid Cymru, yr Arglwydd Dafydd Elis-Thomas, wedi corddi'r dyfroedd yng nghynhadledd wanwyn y blaid trwy ymateb i'r honiad a wnaeth yr arweinydd presennol Leanne Wood fod pleidlais i UKIP "yn bleidlais yn erbyn Cymru". Cynhadledd wanwyn Plaid Cymru 2014 Live\nCyfraith Clare yn dod i rym Dadl Leanne yn 'arwynebol': Elis-Thomas\nCyn athro: Euog o gamdrin disgyblion


(Ailgyfeiriad oddi wrth Hunaniaeth ryweddol)\nHunaniaeth unigolyn fel gwryw, benyw, neu'n anneuaidd yw hunaniaeth rhywedd. Profiad personol yw sail hunaniaeth rhywedd, a all fod yn cyfateb, neu ddim yn cyfateb, i'r categori rhyw fiolegol y rhoddwyd nhw ynddo adeg eu geni. I'r mwyafrif o bobl, mae rhywedd yn cyfateb i'w nodweddion rhyw corfforol.\nYmddengys ym mhob cymdeithas gategorïau rhywedd sy'n gosod sylfaen i hunaniaeth gymdeithasol yr unigolyn mewn perthynas ag aelodau eraill y gymdeithas. Yn y mwyafrif o gymdeithasau, mae rhaniad sylfaenol rhwng nodweddion rhywedd y gwryw a'r fenyw, a glynai'r nifer fwyaf o bobl wrth y ddeuoliaeth rhywedd hon sy'n gorfodi cydymffurfiad yn ôl delfrydau gwrywdod a benyweidd-dra, yn nhermau rhyw fiolegol, hunaniaeth rhywedd, a mynegiant rhywedd fel ei gilydd. Eto, mewn pob cymdeithas, mae ambell unigolyn nad yw'n uniaethu â'r rhywedd sy'n cyd-fynd â'i ryw fiolegol, neu agweddau ohonno. Ceir amryw hunaniaeth a disgrifiad ar gyfer y fath bobl, megis trawsrywedd ac anneuaidd, a chategorïau trydedd ryw mewn diwylliannau arbennig, er enghraifft y kathoey yng Ngwlad Tai a'r Dau-Enaid ymhlith brodorion Gogledd America.\nWedi dod o "https://cy.wikipedia.org/w/index.php?title=Hunaniaeth_rhywedd&oldid=5530594"\nLast edited on 14 Mehefin 2018, at 16:08\nNewidiwyd y dudalen hon ddiwethaf ar 14 Mehefin 2018, am 16:08.


Home » Pecynnau Sigarets “Hyll” yn Cyrraedd Siopau Prydain\nPosted 23rd Ionawr 2017\nPecynnau Sigarets “Hyll” yn Cyrraedd Siopau Prydain2017-01-232018-05-09https://ash.wales/wp-content/uploads/2018/05/logo-finak.pngAction on Smoking and Healthhttps://ash.wales/wp-content/uploads/2017/01/1.jpg200px200px\nYm mis Mai eleni fe daeth yn gyfreithlon i gynnyrch tybaco – gan gynnwys bocses sigarets a chodenni tybaco – cael eu gwerthu o fewn pecynnau brown, ‘safonol’. Wrth i siopau gwerthu trwy eu hen stoc lliwgar ceir dyluniadau salw eu gwerthu i gwsmeriaid.\nMae pecynnau “plaen” wedi orchuddio efo’r “lliw fwyaf hyll yn y byd” sy’n cael ei adnabod fel opaque couché a mae rhaid i 65% o bob pecyn cael ei gorchuddio gan rybuddion iechyd darluniadol ac ysgrifenedig. Yn ychwanegol i hyn, does dim brandio yn cael ei canitau ar y pecyn heb law am enw’r cynnyrch yn ffont safonedig, efo logos, cynlluniau lliw, nodau masnach a graffigwaith eraill wedi’u gwahardd i gyd.\nPrif pwrpas o becynnau plaen yw i wneud smygu yn arfer llai apelgar i blant a phobl ifanc. Pecynnu oedd un o’r ffurfiau olaf i’r diwydiant tybaco hysbysebu eu cynnyrch caethyddol, sy’n achosi cancr i bobl ifanc.\nAwgrymwyd ymchwil o Awstralia, a wnaeth cyflwyno’r un pecynnau plaen yn 2012, ers i’r newidiadau dyluniadol cymryd lle fe canfuasodd defnyddwyr fod eu sigarets yn flasu’n waeth, dangos ansawdd gostyngol a fyddwn yn fwy tebygol o ofyn am gymorth i roi’r gorau iddi.\nBrwydrodd y cwmnïau tybaco yn erbyn y deddfwriaeth, yn hawlio fyddai’n gwneud yn haws i greu cynnyrch ffug. Daeth ymchwiliad gan Gyllid a Thollau EM dod i’r casgliad does dim tystiolaeth i gefnogi bydd pecynnau safonedig yn cael effaith ar faint y marchnad tybaco anghyfreithlon. Roedd broffesai fod y masnach tybaco anghyfreithlon wedi cynyddu yn Awstralia yn ddi-sail, fel dangosodd ymchwil o Lywodraeth Awstralia ar ôl gweithrediad.\nEfo sefydliadau iechyd eraill, fe wnaeth grŵp ymgyrchu ar reolaeth tybaco ASH Cymru ymgyrchu ar gyfer newid yn y gyfraith yng Nghymru. Dywedodd Suzanne Cass, Prif Gweithredwr ASH Cymru,\n“Pobl ifanc yw prif gynulleidfa a chwsmeriaid allweddol y diwydiant tybaco – y genhedlaeth nesaf o ysmygwyr. Unrhywbeth allwn ni wneud i rwystro nhw rhag mynd yn gaeth i rywbeth sy’n lladd un ym mhob dau defnyddwyr hir-tymor yn peth da.”\n“Mae’r pecynnau safonedig yma yn pwysig iawn – cafon nhw eu dylunio i stopio pobl ifanc, sydd wedi dylynwadu’n cryf gan be’ welwn nhw o’u hamgylch, rhag cymryd lan yr arfer marwol yma. Mae cwmnïau tybaco yn gwybod nid oes angen denu oedolion sydd barod yn gaeth.”\nMae gan y diwydiant tybaco tan Mai 2017 i sicrhau fod pob cynnyrch tybaco yn cydymffurfio efo’r deddfwriaeth newydd. Mae ASH Cymru nawr yn galw ar fanwerthwyr i ail-meddwl am leoliad cynnyrch tybaco ac i ddefnyddio’r man tu ôl i’r cownter i hyrwyddo cynnyrch efo elw uwch.\nParhaodd Suzanne Cass, “Mae diflaniad sigarets tu hwnt i ddrysau nenbont a’r sifft i becynnu ‘plaen’ yn golygu fod y lleoliad traddodiadol o dybaco yn allan o ddyddiad. Mae’n gwneud synwyr fod nawr yw’r amser i ail-feddwl y ffordd mae manwerthwyr yn hyrwyddo a gwerthu sigarets a thybaco barod wedi rolio yn y marchnad yma sy’n dirywio.”


Taro’r Nod yn y Niwl! – BroAber360\nTaro’r Nod yn y Niwl!\nAberystwyth 5 – 0 Derwyddon Cefn 28/01/2022\nSam Phillips yn sgorio …\nSam Phillips yn dathlu …\nPawb yn dathlu!\nAr noson niwlog ar Goedlan y Parc, roedd hi’n hanfodol i Aber gipio’r triphwynt wedi i Hwlffordd ennill pwyntiau gwerthfawr yn erbyn y Drenewydd a’r Bala yn eu tair gêm ddiwethaf. Er gwaethaf y pwysau, llwyddodd Aber i ennill yn gyfforddus gan sgorio pum gôl heb ildio dim gan ddringo uwchben Hwlffordd yn y tabl ac allan o’r ddau waelod.\nDechreuodd Aber i reoli’r gêm yn syth o’r chwiban cyntaf. Cafodd Steff Davies gyfle euraidd wedi dim ond chwe munud wrth iddo dorri drwy amddiffyn yr ymwelwyr ond arbedwyd ei ergyd yn dda gan Michael Jones yn y gôl i’r Derwyddon. Ond roedd ymosod Aber yn ddi-baid ym munudau cynnar y gêm ac wedi 14 munud sgoriodd Harry Franklin. Collwyd y bêl gan ganol cae’r Derwyddon gyda Matty Jones yn cymryd mantais o’r bêl rydd a’i basio i Franklin. Ergydiodd Franklin o ymyl y cwrt cosbi gydag ochr allan ei droed dde gan grymanu’r bêl yn grefftus dros ben y golwr.\nWedi’r gôl gynnar hollbwysig, parhaodd Aber i reoli gyda’r cyfleoedd yn llifo. Wedi 17 munud peniodd Steff Davies yn llydan wedi croesiad gwych o gic rydd gan Jack Rimmer ac wedi 32 munud crymanodd Jamie Veale y bêl heibio’r postyn agosaf o gic rydd ar ochr chwith y cwrt.\nDyblwyd mantais Aber gyda dwy funud yn weddill o’r hanner cyntaf. Gwnaeth Jon Owen yn dda i gadw’r bêl ar ymyl y cwrt, er gwaetha’r ffaith fod tri amddiffynnwr yn ei gau i lawr. Pasiodd i Matty Jones ar yr asgell chwith. Croesodd Jones tuag at y postyn agosaf ac yno roedd Veale i lywio’r bêl i gefn y rhwyd. Dim ond munud yn ddiweddarach, sgoriodd Franklin ei ail gan ergydio o gornel dde’r cwrt wedi cic hir gan Zabret. 3-0 ac Aber yn gyfforddus ar yr hanner.\nParhau gwnaeth gafael Aber ar y gêm yn yr ail hanner gyda chic rydd Jamie Veale yn taranu oddi ar y trawsbren wedi 50 munud ac ymdrech acrobataidd Steff Davies yn cael ei arbed wedi 63 munud. Fe aeth pethau o ddrwg i waeth i’r Derwyddon dwy funud yn ddiweddarach gyda Kieran Smith yn gadael y cae ar ôl derbyn ei ail gerdyn melyn yn dilyn baglu’r eilydd Sam Phillips.\nGorffennodd Aber y gêm yn wych gyda dwy gôl i Sam Phillips o fewn pymtheg munud. Daeth y cyntaf ar ôl 71 munud wedi iddo garlamu heibio’r amddiffynnwr a rholio’r bêl yn isel i gornel y rhwyd. Gyda thair munud yn weddill, sgoriodd Phillips ei ail gyda Matty Jones yn darparu croesiad ardderchog i’r postyn pellaf.\nTriphwynt enfawr felly i Aber wrth iddynt ddringo allan o’r ddau waelod, ond bydd pawb yn troi’u sylw tuag at nos Fawrth nesaf. Bydd Aber yn gwynebu Hwlffordd mewn gêm dyngedfennol yn y frwydr i aros yn y JD Cymru Premier. Mi fydd y clwb hefyd yn dathlu eu 1000fed gêm yn yr uwch gynghrair – felly noson i’w gofio dwi’n siŵr – dewch draw!


Esgob yn cefnogi ymgyrch te Masnach Deg. | Fair Trade Wales |\nEsgob yn cefnogi ymgyrch te Masnach Deg.\nMae Esgob Abertawe ac Aberhonddu wedi ychwanegu ei gefnogaeth i rai o ffermwyr te tlotaf y byd mewn ymgyrch yn erbyn cawr o archfarchnad.\nMae’r Esgob John Davies wedi llofnodi ein deiseb yn erbyn penderfyniad Sainsbury’s i ddisodli ardystiad Masnach Deg gyda chynllun ‘wedi’u fasnachu’n deg’ eu hunain, yn y Sioe Frenhinol Cymru’r wythnos hon. Mae ffermwyr a gweithwyr te yn Affrica yn dweud y bydd y symudiad yn eu datrymuso, gan na fyddant bellach yn rheoli’r premiwm Masnach Deg.\nDywedodd yr Esgob John, “Rydym i gyd yn caru paned ond nid ydym am i ffermwyr te tlotaf y byd i gael ei hecsbloetio gan ein harferiad yfed cenedlaethol. Mae’r ardystiad Masnach Deg yn eu diogelu – mae’n frand pwerus sy’n cael ei harchwilio’n allanol ac sy’n caniatáu i’r ffermwyr eu hunain i benderfynu sut mae’r arian maent yn ei gael yn cael ei ddefnyddio. Y perygl hefyd yw y gall y symudiad yma gan Sainsbury’s osod cynsail ar gyfer cynhyrchion eraill neu ar gyfer busnesau eraill i wanhau’r ardystiad Masnach Deg.”\nMae Masnach Deg yn cael ei ymddiried gan ffermwyr, gweithwyr a defnyddwyr oherwydd ei fod yn gwarantu pris isafswm ar gyfer y cynnyrch, yn ogystal â thalu premiwm ychwanegol i gymunedau i fuddsoddi yn ôl eu dewis. Mae Sainsbury’s wedi hir fod yn arweinydd yng nghefnogi Masnach Deg felly rydym yn siomedig o weld ei fod yn gwanhau ei ymrwymiad yn awr. Rydym yn dweud yn glir i’r cwmni ein bod yn caru ac yn ymddiried yn y marc Masnach Deg ac rydym am ei weld yn ôl ar eu te.\nOs ydych yn mynd i Sioe Frenhinol Cymru yn Llanelwedd, Canolbarth Cymru’r wythnos hon, galwch draw i babell Cytûn, Eglwysi Ynghyd yng Nghymru i arwyddo’r ddeiseb a mwynhau paned Masnach Deg.\nGallwch hefyd ychwanegu eich enw at y ddeiseb ar-lein YMA.\nEsgob John yn arllwys cwpanaid o de i Ffion a Peredur Owen Griffiths o Cymorth Cristnogol


SHENZHEN KING OF SUN INDUSTRY CO.,LTD [Guangdong,China] Math o Fusnes:Manufacturer , Trade Company Prif Farchnadoedd: Africa , Asia , Caribbean , East Europe , Europe , Middle East , Other Markets , West Europe , North Europe , Worldwide Allforiwr:81% - 90% Tystysgrifau:ISO9001, CE, Test Report Disgrifiad:Cymysgydd Cegin Lifer Sengl,Cymysgydd Faucet Pres,Tap Ewropeaidd y Gwanwyn\nHome > Cynhyrchion > Tapiau Cymysgydd Cegin > Cymysgydd Sinc Cegin > Cymysgydd Faucet Cegin Sengl Lifer Gwanwyn\nModel Rhif: HN-4C14\nMae'r rhan fwyaf o ddefnyddwyr yn talu mwy o sylw i ymddangosiad a swyddogaeth wrth ddewis faucet cegin pres.\nAnaml y maent yn deall deunydd y faucet. Os ydych chi am ddewis faucet da o ansawdd uchel,\nmae'r dewis o ddeunydd yn hollbwysig.\nTapiau Cegin wedi'u Gosod ar Ddec HN-4C14 , Cymysgydd Faucet Pres sy'n addas ar gyfer sinc, gydag arddull Ewropeaidd y gwanwyn,\ncetris cymysgedd awtomatig, botwm arbennig ar Spray-head, cylchdroi ffroenell dŵr i lanhau byrddau yn gyfleus.Automatic\ncetris cymysgedd. Prif gorff pres purdeb uchel, platiau crôm. Gellir cylchdroi pibell ddŵr 360 °. Swigen mewn allfeydd yn gwneud\ny nant yn fwy llyfn, rydych chi'n teimlo'n AirPower pefriog ar hyd a lled eich croen. Fel y mae dŵr wedi'i gyfoethogi ag aer yn ei wneud\ny defnynnau plymiwr, ysgafnach a meddalach. Mae hyn yn golygu eich bod chi'n defnyddio'ch dŵr yn fwy effeithlon. Cetris cerameg, y\nAmser gwarantu ansawdd Cymysgydd Sinc Llestr : 5 mlynedd dim gollyngiadau. i wneud eich bywyd yn arbennig ac yn fwy cyfforddus.\nBeth am brynu'r Tapiau Cegin Pres hyn i'ch cartref.\nEnw: Cymysgydd Faucet Cegin Lifer Sengl y Gwanwyn\nRhif Model: HN-4C14\nCymysgydd Cegin Lifer Sengl\nCymysgydd Faucet Pres\nTap Ewropeaidd y Gwanwyn\nCymysgydd Lifer Sengl\nCymysgydd Cawod Lifer Sengl


Boris Johnson wedi torri’r gyfraith, meddai’r Goruchaf Lys – Golwg360\nBoris Johnson wedi torri’r gyfraith, meddai’r Goruchaf Lys\nYr Aelod Seneddol a ddaeth â'r achos yn galw ar y Prif Weinidog i ymddiswyddo\nRoedd penderfyniad Boris Johnson i gau’r Senedd am bump wythnos, yn un anghyfreithlon, yn ol dyfarniad unfrydol 11 o ustusiaid y Goruchaf Lys.\nBu i’r panel o farnwyr, dan arweiniad yr Arglwyddes Hale, glywed apeliadau a heriau cyfreithiol yn yr Alban ac yn Lloegr, gan ddod i’r casgliad fod cyngor Boris Johnson i’r Frenhines yn anghyfreithlon trwy rwystro’r Senedd rhag craffu ar weithredoedd y Llywodraeth yn San Steffan.\nMae’r Goruchaf Lys hefyd wedi dyfarnu fod y gwaharddiad yn “ddi-rym a heb effaith”- sy’n golygu nad yw’r Senedd bellach wedi ei chau i lawr.\n“Roedd y penderfyniad i gynghori ei Mawrhydi i brorogio’r Senedd yn anghyfreithlon gan ei fod wedi cael yr effaith o rwytredigo neu atal gallu’r Senedd i weithredu ei swyddogaeth gyfansoddiadol heb gyfiawnhad teilwng,” meddai’r Arglwyddes Hale.\nRoedd Boris Johnson wedi addo y byddai’n ymddiswyddo pe bai’n colli’r achos. Heddiw (dydd Mawrth, Medi 24), mae’n cyfarfod arlywydd yr Unol Daleithiau, Donald Trump, yn Efrog Newydd.\nOnd mae Joanna Cherry, Aelod Seneddol De-orllewin Caeredin a ddaeth â’r achos gwreiddiol yn yr Alban yn erbyn llywodraeth San Steffan, wedi galw ar Boris Johnson i ymddiswyddo.\n“Mae ei safle yn amhosib. Dylai fod â’r gyts am unwaith i wneud y peth deche ac ymddiswyddo.”\nDim dwr glân ym mhrifddinas Zimbabwe yn achosi pryderon iechyd\nDim cemegion ar gael i lanhau'r cyflenwad\nDUP yn ethol arweinydd newydd\nEdwin Poots yn addo gorchfygu trefniadau Brexit Gogledd Iwerddon


Agenda Pwyllgor Datblygiad a Rheoli ar Dydd Iau, 17eg Medi, 2020, 14:00\nPwyllgor Datblygiad a Rheoli - Dydd Iau, 17eg Medi, 2020 14:00\nPleidleisiau a thrafodion PDF 64 KB\nCymeradwyo’r Cofnodion PDF 67 KB\nI dderbyn am gymeradwyaeth y Cofnodion cyfarfod y 20/08/2020\nPENDERFYNWYD: Bod Cofnodion cyfarfod y Pwyllgor Rheoli Datblygu, dyddiedig 20 Awst yn cael eu cymeradwyo fel cofnod gwir a chywir.\nRoedd y siaradwyr cyhoeddus canlynol yn bresennol i draethu ar Gais Cynllunio P/19/915/RES (Eitem agenda 7) :\nC Evans S Gray, Llanmoor Homes\nTaflen Ddiwygio PDF 87 KB\nPENDERFYNWYD: Bod y Cadeirydd yn derbyn Taflen Ddiwygio’r Pwyllgor Rheoli Datblygu fel eitem brys yn unol â Rhan 4 (paragraff 4) o Reolau Gweithdrefn y Cyngor, er mwyn caniatáu i’r Pwyllgor ystyried newidiadau angenrheidiol i adroddiad y Pwyllgor, i ystyried cynrychiolaethau ac adolygiadau hwyr sydd angen eu cynnwys.\nArweiniad Pwyllgor Rheoli Datblygu PDF 81 KB\nPENDERFYNWYD: Bod crynodeb yr Arweiniad i’r Pwyllgor Rheoli Datblygu, fel a nodir yn adroddiad y Cyfarwyddwr Corfforaethol – Cymunedau, yn cael ei nodi\nP/19/915/RES – Tir i’r Gorllewin o Heol Maesteg, Tondu, CF32 9DF PDF 709 KB\nPENDERFYNWYD: Bod y cais uchod yn cael ei ganiatáu, yn ddarostyngedig i’r Amodau sy’n gynwysedig yn adroddiad y Cyfarwyddwr Corfforaethol – Cymunedau.\nMaterion a gedwir yn ôl yn P/16/366/OUT am 405 o unedau preswyl, ffordd gyswllt a maes parcio dros dro.\nP/20/285/RLX – Tir ar yr Hen Faes Chwarae, Heol Ffynnon, CF31 3XU PDF 273 KB\nAmrywio amod 1 penderfyniad apêl A/18/3198111 (yn ymwneud â P/17/891/FUL) i newid y cynlluniau a gymeradwywyd i gynnwys stoc amwynder mwy.\nP/20/159/BCB - Plot 50a Heol Village Farm, Stad Ddiwydiannol Village Farm, Y Pîl, CF33 6BN PDF 482 KB\nRESOLVED: Bod caniatâd tybiedig, at ddibenion Rheoliad 4 o Reoliadau Cynllunio Gwlad a Thref 1992, yn cael ei roi i’r cais uchod, yn ddarostyngedig i’r Amodausy’n gynwysedig yn adroddiad y Cyfarwyddwr Corfforaethol – Cymunedau:-\nCodi 8 uned ddiwydiannol newydd mewn bloc unigol yn cynnwys 3 uned fawr a 5 uned fechan gyda pharcio cysylltiedig i gerbydau a beiciau.\nP/19/674/RLX - Tir ger Parc Crescent, Stad Ddiwydiannol Waterton (Storewithus), CF32 0EW PDF 193 KB\nPENDERFYNWYD: Bod y cais uchod yn cael ei ganiatáu, yn ddarostyngedig i’r Amodau sy’n gynwysedig yn adroddiad y Cyfarwyddwr Corfforaethol – Cymunedau\nCadw’r datblygiad fel y’i gweithredir yn unol â P/16/379/FUL (a ddiweddarwyd gan P/16/836/NMA, P/16/850/DOC a P/17/343/DOC) a P/16/833/FUL (a ddiweddarwyd gan P/17/311/DOC); amrywio amod 1 o P/16/379/FUL ac amod 2 o P/16/833/FUL i ganiatáu cyfleusterau golchi; amrywio amod 3 o P/16/833/FUL i gynnwys bwnd pridd ar hyd ffiniau dwyreiniol a deheuol y safle.\nApeliadau PDF 291 KB\n1. Bod yr Apeliadau a dderbyniwyd fel y’u rhestrwyd yn adroddiad y Cyfarwyddwr Corfforaethol – Cymunedau, yn cael eu nodi.\n2. Bod y Penderfyniadau Apêl canlynol, sy’n gynwysedig yn adroddiad y Cyfarwyddwr Corfforaethol – Cymunedau a’u penderfynu gan yr Archwilwyr a benodwyd gan Weinidogion Cymru ers yr adroddiad diwethaf i’r Pwyllgor, yn cael eu nodi :-\n(a) A/20/3245529 (1886) – Tri o dai annedd pâr 3 ystafell wely (cyfanswm o 6 aneddiad) gyda pharcio cysylltiedig i’r gogledd o 12 Heol Pen-y-bont, Pontycymer – Gwrthodwyd yr Apêl.\n(b) A/20/3246041 (1887) – Codi 41 o aneddiadau preswyl fforddiadwy gyda pharcio cysylltiedig i geir ar y safle, mynediad a’r gwaith cysylltiedig – Tir i’r de o Glos Wyndham, Stad Ddiwydiannol Bracla, Pen-y-bont ar Ogwr – Gwrthodwyd yr Apêl\n(c) A/20/3246041 (1891) - Cais amlinellol am hyd at 9 anheddle a’r gwaith cysylltiedig, Tir oddi ar Heol Tondu, i’r gogledd o Pascoes Avenue, Pen-y-bont ar Ogwr. - Gwrthodwyd yr Apêl (a gwrthodwyd y cais am gostau.)\n(d) D/20/3253435 (1893) – Estyniad llawr cyntaf uwchben Rhandy ochr presennol, 7 Park Avenue, Porthcawl – Gwrthodwyd yr Apêl.\nDiwygiadau Dros Dro i Weithdrefn Ymweliadau Safle'r Pwyllgor Rheoli Datblygu PDF 1 MB\nCyflwynwyd adroddiad gan Gyfarwyddwr Corfforaethol – Cymunedau, gyda’r bwriad o gynghori Aelodau o’r rheidrwydd i adolygu dros dro Cod Ymarfer y Pwyllgor Rheoli Datblygu gyda golwg ar ymweliadau’r Pwyllgor â safleoedd, yng ngoleuni cyfyngiadau cyfredol Covid-19.\nCafwyd cyngor gan y Rheolwr Gr?p, Gwasanaethau Cynllunio a Datblygu, i’r Cod Ymarfer Cynllunio presennol gael ei gymeradwyo gan y Pwyllgor Rheoli Datblygu yn Ebrill 2017 a bod copi o’r ddogfen hon ynghlwm ag Atodiad 1 o’r adroddiad. Mae Adran 9 yn cyfeirio at ymweliadau safle gan y Pwyllgor ac yn amlinellu’r meini prawf ar gyfer ymgymryd ag ymweliad o’r safle a’r gweithdrefnau i’w dilyn yn ystod ymweliad. Gall ymweliadau safle gan y Pwyllgor fod un ai ar ffurf Panel, h.y. Cadeirydd, Is-gadeirydd a Thrydydd Aelod neu fel ymweliad llawn â safle yn cynnwys holl aeodau’r Pwyllgor Rheoli Datblygu. Gydag unrhyw un o’r ddwy sefyllfa, mae’r Aelod Ward leol, Cynrychiolydd Cyngor Tref/Cymuned ynghyd â gwrthwynebydd a wnaeth gais i siarad, yr ymgeisydd/asiant a’r Swyddogion perthnasol fel arfer yn mynychu.\nMae’r Cod Ymarfer yn datgan y gall ymweliadau safle’r Pwyllgor Rheoli Datblygu fod yn gostus ac achosi oedi. Gan hynny, mae hi’n bwysig nad ydyn nhw’n cael eu cynnal ond pa fo angen (fel arfer ar y diwrnod cyn y Pwyllgor) a lle bo gwrthwynebiad Cynllunio perthnasol. Nid cyfarfodydd lle gwneir penderfyniadau ydy’r rhain, na ‘chwaith yn gyfarfodydd cyhoeddus ond, yn bennaf, yn ymarferiadau casglu gwybodaeth a gynhelir er budd yr Aelodau, lle gall fod datblygiad arfaethedig yn anodd ei ddychmygu o’r cynlluniau a’r deunydd cymorth. Mae’n bosib y bydden nhw’n angenrheidiol o ran rhoi ystyriaeth gofalus i’r gydberthynas ag eiddo cyfagos neu’r cyffiniau cyffredinol y cynnig oherwydd ei faint neu’r effaith ar Adeilad Cofrestredig neu Ardal Gadwraeth, er enghraifft.\nAeth ymlaen dan ddatgan fod yn rhaid i gais am ymweliad safle a wneir gan Aelod Ward leol mewn ymateb i ymgynghori ag e/hi ar y datblygiad arfaethedig, gael ei gyflwyno’n ysgrifenedig neu yn electronig o fewn 21 diwrnod i hysbysiad y cais a bod gofyn iddo ddatgan yn glir y rhesymau cynllunio perthnasol am yr ymweliad.\nFe deimlodd y dylid nodi y bydd Swyddogion yn parhau i ymweld â safleoedd lle be’n ddiogel i wneud hynny a cheisio darparu cymaint o wybodaeth â phosib, gan gynnwys ffotograffau, mapiau, delweddau o’r awyr a deunydd arall perthnasol megis technoleg ‘gwylio stryd’, i gynorthwyo aelodau i wneud penderfyniadau ar geisiadau Cynllunio.\nYn wyneb y rheolau presennol ynghylch ymbellhau cymdeithasol, fe fyddai ymweliadau Pwyllgor â safleoedd yn eithriadol o anodd ei gynnal yn ddiogel o dan y gweithdrefnau presennol. Byddai hyn yn bennaf oherwydd y niferoedd o bobl a fyddai’n mynychu, gan arwain wedyn at fethu cadw at bellter cymdeithasol diogel, yn ogystal â’r risg gynyddol o orgyffwrdd â phriffyrdd neu fynd i mewn i gartrefi pobl. Ni ddylai’r Pwyllgor gynnal ymweliad safle heblaw dan amgylchiadau eithriadol.\nHysbysodd y Rheolwr Gr?p – Gwasanaethau Cynllunio a Datblygu, lle y cytunir gyda’r Cadeirydd y dylid ymweld â safle, y byddai’n angenrheidiol i gyfyngu’r nifer o gyfranogwyr er ... Gweld y cofnodion lawn ar gyfer eitem 413.\nArdal Gadwraeth Nant-y-moel Cyfarwyddyd Erthygl 4(2) PDF 2 MB\nCyflwynwyd adroddiad gan y Prif Weithredwr, gyda’r bwriad o ddiweddaru’r Aelodau ar benderfyniad a wnaed ar 27 Mai 2020 trwy bwerau dirprwyedig i gadarnhau Cyfarwyddyd Erthygl 4 (2) yn Ardal Gadwraeth Nant-y-moel ar 8 Mehefin 2020.\nEr gwybodaeth, fe atgoffodd Arweinydd y Tîm Cadwraeth a Dylunio yr Aelodau ar yr hyn a gytunwyd, mewn cyfarfod o’r Pwyllgor Rheoli Datblygu ar 16 Ionawr 2020, i lunio Cyfarwyddyd Erthygl 4 (2) yn Ardal Gadwraeth Nant-y-moel. Effaith y Cyfarwyddyd hwn oedd tynnu’n ôl yr hyn a fyddai fel arall yn hawliau datblygu a ganiateir mewn perthynas â dymchwel ffin-waliau blaen yn yr ardal a gynhwysid yn y Cyfarwyddyd. Atgoffwyd yr Aelodau am sgôp y Cyfarwyddyd a’r eiddo a effeithir; mae manylion i’w cael yn Atodiad 1 yr adroddiad.\nRoedd effaith Cyfarwyddyd Erthygl 4 (2) yn ddi-oed a rheolau dros yr hyn a oedd yn flaenorol yn ddatblygiad a ganiateir felly mewn grym o 16 Ionawr 2020. Bydd Cyfarwyddyd Erthygl 4 yn dod i ben oni bai y’i cadarnheir o fewn 6 mis.\nHysbysodd Arweinydd Tîm Cadwraeth a Dylunio, fel canlyniad uniongyrchol i gyhoeddi llythyr hysbysu Erthygl 4 yn dilyn llunio’r Gyfarwyddyd, fod pump ymateb wedi’u derbyn gan berchnogion a meddianwyr yr eiddo. Cafwyd crynodeb o gynnwys yr ymatebion hyn yn Atodiad 2 o’r adroddiad, er gwybodaeth i’r Aelodau. Derbyniwyd tri galwad ffôn yn gofyn am eglurder, yn hytrach na gwrthwynebu. Derbyniwyd dau ymateb ysgrifenedig. O’r ddau yma, roedd un wedi camddeall y llythyr ac yn gofyn am eglurder ynghylch statws Ardal Gadwraethac roedd un yn gwrthwynebu oherwydd fod gormod o gymeriad hanesyddol eisoes wedi’i symud oddi yno.\nI osgoi Cyfarwyddyd Erthygl 4 (2) rhag dod i ben, roedd gofyn i Gyngor Bwrdeistref Sirol Pen-y-bont ar Ogwr ei gadarnhau erbyn 17 Mehefin 2020 ac, fel canlyniad i gyfnod clo COVID 19 a’r gohirio dilynol fu ar gyfarfodydd y Pwyllgor Rheoli Datblygu, cymerwyd penderfyniad ar 27 Mai 2020, o dan bwerau dirprwyedig brys (Cyf CMM-PRU-20-23), mewn ymgynghoriad â Swyddogion ac Aelodau, i gadarnhau Cyfarwyddyd Erthygl 4 heb unrhyw newidiad. Amgaewyd copi o’r cyfarwyddyd a gadarnhawyd, arwyddwyd a seliwyd yn Atodiad 1 o’r adroddiad.\nCyngynted ag y cadarnhawyd y gyfarwyddyd, anfonwyd llythyrau i holl berchnogion / meddianwyr yr eiddo a effeithir, ynghyd â’r copi terfynol o’r daflen arweiniad a gynhyrchwyd. Fe gynigiwyd fod y fersiwn derfynol o’r daflen a gynhwysir yn Atodiad 3 yn cael ei chymeradwyo at ddibenion Rheoli Datblygu.\nPENDERFYNWYD: Bod Aelodau:\nYn nodi fod y Gyfarwyddyd o dan Erthygl 4 (2) o Orchymyn Cynllunio Gwlad a Thref (Datblygu cyffredinol a Ganiateir) 1995 i symud hawliau datblygu a ganiateir gan berchnogion a meddianwyr tai annedd sy’n gynwysedig o fewn Ardal Gadwraeth Nant-y-moel o dan y telerau a nodir yn Atodiad 1, wedi’i chadarnhau heb ei haddasu ar 8 Mehefin 2020.\nYn cymeradwyo’r daflen arweiniad yn Atodiad 3 o’r adroddiad, at ddibenion Rheoli Datblygu.


Nile Rodgers & Chic yn Cyhoeddi Sioe Awyr Agored Enfawr yng Nghaerdydd • Croeso Caerdydd\nHafan NEWYDDION Nile Rodgers & Chic yn Cyhoeddi Sioe Awyr Agored Enfawr yng Nghaerdydd\nNile Rodgers & Chic yn Cyhoeddi Sioe Awyr Agored Enfawr yng Nghaerdydd\nBydd tocynnau’n mynd ar werth am 11am ar ddydd Gwener 14 Mai drwy Soundcrashmusic.com\nPWY: Nile Rodgers & Chic + Soul II Soul + David Rodigan + Craig Charles + SoulJam DJ‘s\nBETH? Gŵyl diwrnod cyfan yng Nghaerdydd, yn ein lleoliad awyr agored newydd trawiadol!\nYNGLŶN Â NILE RODGERS & CHIC\nYmhlith ffigurau chwedlonol y sîn gerddoriaeth, mae Nile Rodgers yn gwbl eithriadol. Yn ogystal â’i lwyddiannau fel cyfansoddwr, cynhyrchydd, trefnwr a gitarydd sydd wedi ennill sawl GRAMMY, mae hefyd yn dal i fentro i diroedd cerddorol newydd yn gyson ac ehangu ffiniau cerddoriaeth boblogaidd yn llwyddiannus. Fel cyd-sylfaenydd CHIC a Chadeirydd newydd y Songwriters Hall of Fame, arloesodd Rodgers gydag iaith gerddorol a arweiniodd at lwyddiannau mawr fel “Le Freak,” (y sengl werthodd fwyaf erioed yn hanes Atlantic Records!) ac fe sbardunodd hefyd ddyfodiad hip-hop gyda “Good Times”. Mae Nile Rodgers yn pontio pob math o gerddoriaeth ar draws pob cenhedlaeth gyda chorff o waith sydd wedi sicrhau ei le yn y Rock & Roll Hall of Fame a’r Songwriters Hall of Fame.\nYn fwy diweddar, mae wedi ei benodi’n Brif Gynghorydd Creadigol cyntaf erioed Stiwdios chwedlonol Abbey Road ac fe’i cynhwyswyd ym mherfformiadau “gorau’r ŵyl” yn Glastonbury a Coachella. Arweiniodd hyn at y BBC yn enwebu’r band ar gyfer “Perfformiad Byw Gorau” Gwobrau Cerddoriaeth y BBC ac fe ddywedodd yr LA Times “Nile Rodgers influence stretches all over Coachella, beaming the sound of a better future”.\nMae ei waith yn Sefydliad CHIC a’i gynyrchiadau ar gyfer artistiaid fel David Bowie, Diana Ross, a Madonna wedi gwerthu dros 500 miliwn o albymau a 75 miliwn o senglau ledled y byd, ac mae ei gerddoriaeth ar y cyd â Daft Punk, Avicii, Sigala, Disclosure, a Sam Smith yn adlewyrchu goreuon cerddoriaeth gyfoes. Gwnaeth Nile Rodgers & CHIC ryddhau eu halbwm stiwdio cyntaf ers 26 mlynedd yn ddiweddar, “It’s About Time”. Cafodd ganmoliaeth frwd a chyrraedd 10 Uchaf siartiau albymau’r DU.\nCaerdydd – Dydd Sul 19 Medi, Pentir Alexandra, Bae Caerdydd\nThe Soundcrash Funk and Soul Weekender yn cyflwyno diwrnod arbennig iawn o Disgo, Soul Reggae a Funk. Bydd Nile Rodgers & Chic yn perfformio yn y lleoliad awyr agored newydd sbon ym Mhentir Alexandra, Bae Caerdydd mewn digwyddiad enfawr diwrnod cyfan. Yn ymuno â nhw ar y diwrnod bydd chwedlau Soul y DU, Soul II Soul, Craig Charles, David Rodigan a llawer mwy!\nBydd tocynnau ar gyfer Nile Rodger & Chic yn mynd ar werth i’r cyhoedd ar ddydd Gwener 14 Mai am 11am ar Soundcrashmusic.com\nDydd Sul 19 Medi, Pentir Alexandra, Bae Caerdydd